Meteorito batek Lurra jotzen du\nErortzen  ari den\nMeteoritoak Lurra jotzen du, Lurra geldi dagoelarik\nMeteoritoak Lurra jotzen du, Lurra orbitan ari delarik Eguzkiaren inguruan\nDuela 65 milioi urte Lurrak aldaketa bortitza jasan zuen eta espezie ugari desagertu ziren: hainbat landare eta lurreko zein itsasoko animali asko, eta nabarmenenak, dinosauro handiak. Hala ere, ugaztun txiki askok iraun egin zuten. Hondamen izugarri haren erruduna meteorito bat izan omen zen, ziur aski Mexikoko Yucatan penintsularen inguruan jo zuen eta honelako ezaugarriak zituen:\ndiametroa, 10 eta 14 km artekoa,\ndentsitatea, 1300-3400 kg/m3.\nabiadura, 20-25 km/s\nLurrak Eguzkiaren inguruan duen orbita ia zirkularra da, izan ere, eszentrikotasun txikiko elipsea da, ε=0.0167. Kalkuluek erakusten dute hura bezalako talka batek ez zuela Lurraren orbita apenas aldatu. Orri honetan, horrelako talka baten kalkuluak aztertuko dira, alegia, meteorito batek Lurra jotzen duenean, zein aldaketa gerta daitezkeen.\nHasteko, egin dezagun Fisika Orokorreko ariketa arrunt bat. Demagun Lurrak M masa duela eta R erradioa, eta espazioan geldi dagoela. Meteorito batek m masa eta v0 abiadura ditu, oraindik Lurretik urruti dagoenean, baina Lurrerantz hurbiltzen ari da. Kalkula bedi:\nMeteoritoaren v abiadura justu talka egin baino lehen.\nTalkaren ondorioz, biak itsatsita geratzen direla suposatuz, multzoaren V abiadura, justu talkaren ondoren.\nKalkuluak egiten hasteko, demagun meteoritoaren m masa oso txikia dela Lurraren M masaren aldean, hau da, meteoritoak Lurrari eragiten dion erakarpen-indarrak ez duela lortzen Lurra apenas mugitzerik.\nLurrak meteoritoari eragiten dion erakarpen-indarra kontserbakorra da, beraz meteoritoaren energia totala konstantea da Lurrera hurbiltzen ari den bitarte osoan:\nv0 eta r0 datuak dira (meteoritoaren hasierako baldintzak) eta ekuazio horretako ezezaguna v da, meteoritoaren abiadura, justu talka baino lehen.\nLurrak eta meteoritoak bikote isolatua osatzen dute, beraz momentu lineala kontserbatzen da talka baino lehen eta ondoren.\nEta horrela lortzen da Lurra-meteoritoa multzoaren V abiadura justu talkaren ondoren.\nBestalde, meteoritoak zeukan energia zinetikoa bitan banatu egin da, zati bat multzoaren energia zinetiko bilakatu da eta beste zatia bero bihurtu da talkan (Q). Normalean, bero hori ezin izaten da gorde, eta galdu egiten da:\nMeteorito batek (m=2�7 kg), oraindik Lurretik urruti dagoenean (Lurraren zentrotik r0=3.8�7 m), honako abiadura du: v0=30 km/s, baina justu Lurraren zentrorantz doa. Kalkula bitez:\nZein abiaduraz iritsiko den Lurraren gainazalera (Lurra ez da mugitzen talka baino lehen).\nZein abiaduraz mugituko den Lurra-meteoritoa multzoa justu talkaren ondoren.\nMeteoritoaren energia zinetikotik, zenbat energia bilakatu da "bero".\nLurraren masa, M=5.98�24 kg\nLurraren erradioa, R=6.37�6 m\nKonstantea, G=6.67�-11 Nm2/kg2\nMeteoritoak, Lurraren gainazalera iristen den unean, honako abiadura du: v=31689.7 m/s, eta bere energia zinetikoa Ek=1.0�16 J.\nMultzoaren abiadura justu talkaren ondoren: V=1.06�-13 m/s\nMeteoritoaren energia zinetikotik zenbat bihurtu da "bero": Q=1.0�16 J.\nZenbakizko datu horiekin, multzoaren abiadura oso txikia da talkaren ondoren, (Lurra ia ez da enteratzen) eta meteoritoaren ia energia osoa bero bilakatzen da.\nLurraren orbita zirkularra\nDemagun Lurrak orbita zirkularra deskribatzen duela Eguzkiaren inguruan: bere erradioa R=1.49�11 m. Higidura zirkular eta uniformearen dinamika aplikatuz Lurraren abiadura orbitala kalkula daiteke: Vt (azpindizea gaztelerazko "Tierra"-ri dagokio).\nDatu hauek behar dira:\nLurraren orbita zirkularraren erradioa: R=1.49�11 m.\nEguzkiaren masa: Ms=1.98�30 kg\nEmaitza hau da: Vt=29771.6 m/s\nLurraren orbitaren periodoa hau da:\nMeteoritoak Lurra jotzen du\nHar dezagun erreferentzia-sistema gisa Eguzkian finko kokatuta dagoena. Meteoritoak Lurra jotzen duenean X ardatzaren gainean daude biak, eta Lurrak Vt abiadura du, justu Y ardatzarekiko paralelo. Demagun meteoritoaren abiadura Vm dela Eguzkiarekiko eta α angelua osatzen duela X ardatzarekiko, alboko irudiak erakusten duen bezala. Aplika dezagun momentu linealaren kontserbazioa.\nekuazio horietan m meteoritoaren masa da, M Lurrarena, Vt Lurraren abiadura, lehen esan bezala, eta v multzoaren abiadura talkaren ondoren, itsatsita geratzen direla suposatuz.\nKalkula ditzagun v abiaduraren modulua eta bere norabidea, φ, talkaren ondoren:\nekuazio horretan idatzi da γ=m/M meteoritoaren eta Lurraren masen arteko erlazioa.\nLurraren, eta meteoritoaren, ibilbide berria\nBi gorputzak itsatsita geratzen dira talkaren ondorioz, eta multzo bat osatzen dute. Multzo horren v abiadura eta φ norabidea ezagunak dira. Orain kalkula dezagun zein ibilbide jarraituko duen multzoak, (m+M) masadunak, Eguzkiaren inguruan. Hasieran Eguzkitik R distantziara dago, v abiadura du eta φ angelua osatzen du X ardatzarekiko, ondoko irudiak erakusten duen bezala.\nAntzeko ariketa bat eginda dago honako orrian: �a href="../proyectil/proyectil.htm">Jaurtigai baten ibilbidea, Lurraren gainazala baino goragotik askatuta�.\nIdatz ditzagun gorputzaren momentu angeluarra eta energia talkaren ondoren:\nOrduan ibilbidearen ekuazioa koordenatu polarretan\nIbilbidearen ekuazioak ez du menpekotasunik partikularen m masarekin.\nPartikularen energia totala negatiboa bada, E<0 ibilbidea elipsea izango da, alegia eszentrikotasuna ε<1.\nEzagunak badira d eta ε, elipsearen ardatz nagusiaren erdia kalkula daiteke, alegia a, elipsearen erradio minimoaren (θ=0) eta maximoaren (θ=π) batezbesteko aritmetikoa delako:\nEta orbita eliptikoaren periodoa honako erlazioaz lortzen da:\nIrudiak erakusten duenez, partikularen ibilbidea elipsea da, eta β angelua biratuta dago X ardatzarekiko. Angelu hori kalkulatzeko, ibilbidearen ekuazioan, ordezka daiteke r=R eta θ angelua bakandu.\nEkuazio horrek bi emaitza posible ditu: φ eta 180-φ. Izan ere, bi soluzioek dute E energia bera eta L momentu angeluar bera. Elipsearen d parametroak eta e eszentrikotasunak balio berdinak dituzte, baina elipsearen orientazioa ezberdina da: β eta 2π-β.\nPartikula bik osatzen badute X ardatzarekin φ angelua edo π+φ angelua ibilbide bera deskribatuko dute baina aurkako noranzkoetan.\nMeteorito baten abiadurak osatzen badu X ardatzarekin 0� edo 180�, orduan Lurrarekin talka egin ondoren, eszentrikotasun bereko eta periodo bereko orbitak sortuko dituzte, baina orientazio ezberdina, justu talkaren ondoren angelu betegarriak osatzen dituztelako.\nAldaketa nabarmenenak gertatzen dira talka aurrez-aurrekoa denean, alegia meteoritoaren abiadurak 270� osatzen dituenean X ardatzarekiko, eta aldaketa txikienak talka atzetik gertatzen denean (a=90�).\nEgin ditzagun, ariketa gisa, aurrez-aurreko talka bat eta talka zeihar bat.\nDemagun γ=m/M=0.1 meteoritoaren eta Lurraren masen arteko erlazioa.\nMeteoritoaren abiadura Vm=30000 m/s\nMeteoritoaren abiadurak X ardatzarekin osatzen duen angelua talka baino lehen: α=270�, aurrez aurre.\nMomentu linealaren kontserbazioa plantea daiteke Y ardatzaren norabidean:\nEzagutzen bada Lurraren abiadura talkaren aurretik, Vt , kalkula daiteke multzoaren abiadura talkaren ondoren. Hona hemen emaitza: v=24337.8 m/s eta Y ardatzarekiko paraleloa ateratzen da, φ=90�.\nKalkula ditzagun multzoaren L momentu angeluarra eta E energia talkaren ondoren. Multzoaren masa m+M da, baina orbitaren ekuazioa ez da masa horren menpekoa. Bakarrik behar dira Eguzkiaren masa, Ms=1.98�30 kg, eta Lurraren orbita zirkularraren erradioa: R=1.49�11 m\nE= -590.2�6 (m+M) J\nL=3.63�15 (m+M) kgm2/s\nDatu bi horiekin orbita eliptikoaren bi parametroak kalkula daitezke: ε eta d\nOrduan elipsearen ardatz nagusiaren erdia a=1.19�11 m., periodoa P=236.83 egun, eta ardatz nagusiaren inklinazioa b=180�. Elipsearen ardatz nagusia 2a izango da, 2�19�11 m= 2,38�11 m, ibilbide zirkularraren diametroa baino txikiagoa (2R=2.98�11m).\nDemagun meteoritoak Lurra jotzen duela α=60� angeluarekin, irudiak erakusten duen bezala. Aplika dezagun momentu linealaren kontserbazioa bi ardatzetan, X eta Y:\nEzaguna bada Lurraren abiadura talkaren aurretik, Vt, orduan kalkula daitezke vx eta vy , eta hortik multzoaren v abiadura talkaren ondoren eta bere norabidea, φ. Hona hemen emaitzak: v=29458.6 m/s eta norabidea φ=87.3�.\nKalkula ditzagun multzoaren L momentu angeluarra eta E energia talkaren ondoren:\nE= -452.4�6 (m+M) J\nL= 4.38�15 (m+M) kgm2/s\nBi datu horiekin orbita eliptikoaren parametroak kalkula daitezke: ε eta d\nElipse horren ardatz nagusia inklinatuta dago X ardatzarekiko: β=117�/p>\nArdatz nagusiaren erdia a=1.459�11 m eta periodoa P=352.83 egun.\nElipsearen ardatz nagusia 2a izango da, 2�459�11 m= 2,918�11 m, ibilbide zirkularraren diametroa baino pixka bat txikiagoa (2R=2.98�11m).\nNola aldatzen den eszentrikotasuna α angeluarekin\nGoiko irudiak erakusten du ez dela sinplea orbita eliptikoaren ε eszentrikotasunak meteoritoaren α angeluarekiko duen menpekotasuna. Irudi horretan abiadura bi aukeratu dira meteoritoarentzat: 30 km/s (gorriz) eta 90 km/s (urdinez). Ikusten denez, eszentrikotasunak maximo bat dauka α=270� denean, alegia, aurrez-aurreko talkan, baina baditu beste maximo eta minimo batzuk.\nKurba gorriak minimo bat du α=90� angelurako, alegia, meteoritoak Lurrari atzetik jotzen dionean, norabide eta noranzko berean.\nMeteoritoak abiadura handiak dituenean (kurba urdina) minimo bi daude eta maximo sekundario bat, baina horren analisi zehatza erreferentzian aipatutako artikuluan egiten da.\nMeteoritoaren eta Lurraren arteko masen erlazioa, γ=m/M (M=5.98�24 kg), dagokion laukian idatziz.\nMeteoritoaren abiadura (km/s), alegia Vm , dagokion laukian idatziz.\nMeteoritoaren abiadurak X ardatzarekiko osatzen duen α angelua , desplazamendu-barrari saguaz eragiten.\nTalkaren ondoren multzoaren energia positiboa bada, programa gelditu egiten da eta horrek esan nahi du meteoritoaren masa edo/eta abiadura gutxitu behar direla.\nEnergia totala negatiboa bada, ikusten da Lurra orbita zirkularrean ari dela (marra urdinez) eta meteoritoa Lurrerantz hurbiltzen dela zuzenki (marra gorriz). Talka gertatzen da X ardatzaren gainean, eta Eguzkitik Lurraren orbitaren distantziara, alegia, R=1.49�11 m. Ondoren, multzoaren orbita berria ikusten da (marra beltzez).\nPrograma interaktiboak idatziz ematen ditu orbita berriaren eszentrikotasuna eta periodoa.\nAriketa gisa, finko manten bedi masen erlazioa, γ, eta meteoritoaren abiadura, Vm, eta alda bedi bakarrik meteoritoaren abiaduraren α angelua. Esaterako, aldatu α angelua 10�-tik 10�-ra eta ikus bedi nola aldatzen diren orbitaren e eszentrikotasuna eta periodoa. Emaitzak taula batean apuntatuz gero, lehen erakutsitako grafikoa irudika daiteke.\nMohazzabi P., Luecke J. Asteroid impact and eccentricity of Earth抯 orbit. Am. J. Phys. 71 (7) July 2003, pp. 687-690


Kartzeletatik / Deserrittik – Página 2 – Turrune!\nDANOK KALEA! DANAK ETXEA!\n2022/01/08 2022/01/07 turrune\nEuskal presun eta iheslaxan eskubidik aldarrikatzeko, Baxona eta Hego Euskal Herriko 200 herrixetan mobilizaziñoik eingo douz gaur. Urteroko irudirik (Bilbon) ikusteko aukeraik ez dou eukiko aurten be Covid 19 dala ta, bañe kalin eongo gazela argi dakau. Ondarruko hitzordu Zaldupeko zubixan, arratsaldeko 5 etan, ixango da.\nBidi etxen guz, etxetik gerua ta hurria daz, len eurak ikusteko astero millaka kilometro etxen genduzen, gaur ehundaka etxen douz bañe DANAK ETXIN ikusi arte GUK eztou errieik emongo, eta ZUK?\nUrtarrillak 8 (zapatu) manifestaziñoi ETXERAKO BIDEAN! lelopin\n2022/01/02 2022/01/02 turrune\nUrti kalin amatxu gendun eta urte barrixe be kalin hasikou PRESO ta IHESLAXAN ETXERATZIN ALDE! Urtero Urtarrillan hasieran SAREk antolatzen daben Bilboko manifestaziñoi bertan behera gelditxu de aurten be Covid 19 dala ta, horren ordez Euskal Herriko herri guztixetan eingo diz mobilizaziñoik. Ondarrun Zaldupeko zubixin batuko gaz arratsaldeko 5 etan.\nImanol Miner Villanuevan urtebetetze egune! Zoixonak!\n2022/01/01 2022/01/01 turrune\nUrte barrixe hasiaz batea Imanol Miner Villanuevak urtik beteten dotxuz gaur (46)! Turrunetik zoixonak emon eta besarkadaik estuena nahi dotsau bixaldu El Duesoko espetxea! Badakiau gaur bisitxa berezixe daukena, disfruta!\n19 urte kartzelan, nahikurela ereisten gazku. Hurrengo urtebetetzi Hernani eta Ondarruko kalitan ospatzeko inddarrez jarraitxuko dou burrukan! DANAK ETXEA ekarri arte Jo Ta Ke!\nAbenduak 31(baixaku) EUSKAL PRESOAK EUSKAL HERRIRA! konzentraziñoi Alamedan\n2021/12/30 2021/12/30 turrune\nOndarruko udalak urtero Gabon Zahar egunin etxen daben elkarretaratzea deitxu dau aurten be. Urteko azkan eguneko eguerdixan Alamedan batzeko deixe luzatu dau eguerdiko 13:00 an. GIZA ESKUBIDIK, KONPONBIDI, BAKI. Euskal Presoak Euskal Herrira ixango da elkarretaratzin lelu.\n2012ku de argazki hau\n2020 ku beste hau\nGaur IBON IPARRAGIRRE BURGOAn egune da, ZOIXONAK!\n2021/12/26 2021/12/23 turrune\nAtzo zalakun gaztetxe zaharrin kontzertuk ikusten geuazelakun… Pizzeixan traguk hartzen… urtik aurrea duz lagun. Gaur beste urte bat gexa beteten dozu (48 gure kontutan) eta herrixan zure hutsuni igarten dou, beti makinaten, zure ezinegona azaldu nahixan. Gogoratzen zaz Rosa de las Españasei monta zentzan zirku? On be zetan ete zabiz? Osasunako kamisetiaz? Baloi zer dan badakixu ala?. Bueno lagun Turruneruon partez, Zainddu. OSASUNE ta ASKATASUNE!\nIPARRAi idatzi nahi ixan ezkeo, hau de beran «helbidi»:\nJuntas generales kalea 61\nAbenduak 24 (baixaku) OLENTZERO be enkarteladan!\nUrtero etxen douen ibilbidi engou ongun be gabon egun illuntzin, Zubi Barritxik Alameda arte OLENTZEROaz batea. Urteroko eskakizune engotzau aurten be, DANAK ETXEA! etorri birdizela eskatzen. Gogoratu 7:30 tan hasiko dala ekimena.\nOndioik be lagun asko daz etxetik kanpun, gexenak kartzeletan bañe beste jende mordo bat mundun tzir\nTa falta dizen guztikin gogoratzeko aurten be Kofrai Zaharra argiztatu dabe.\nKartzeletatik / Deserrittikagenda\nGabonetako PRESO ta IHESLAXAN aldeko egitarau!\n2021/12/19 2021/12/19 turrune\nBeste urte amaiera bat eta gure herriko etxe batzutan aurten be hutsunak egongo diz. Hori gogoratzeko eta eurakin ez gazela ahazten aldarrikatzeko, hainbat ekimen antolatu dabe herrixan SAREk eta ETXERATek abenduak 24 eta 31 eako. 2022 rako be urteroko deialdixe eindde da, Urtarrillak 8 xan danok BILBOA!\nAbenduak 18 (zapatu) martxi BASAURIko kartzela!\n2021/12/15 2021/12/14 turrune\nSARE elkartik ETXERAKO BIDEAN kanpañin barrun manifestaziñoi bat antolatu dau Basauriko kartzela ongoxe zapaturako. Ondarrutarrok be bat etxen dou ekimen horreaz eta autobuse antolatu dabe berta juteko. Zaldupetik urtengo dau goxeko 10:30tan ta ixenak ANAITAN edo KULIXKA tabernetan emon bihir diz. Kotxin juti pentsa badozue gogoratu Basauriko Arizgoitiko plazatik urtengo dabela martxik eguerdiko 12 xetan.\nGaur, PRESO ta IHESLAXAN aldeko enkarteladi!\nBaixakuro lez gaur illuntzin batuko gaz Alde Zaharrin eta lerro bitxan junaz Alamedan amatxukou enkarteladi. Gogoratu ordu aldaketiaz batea enkarteladin hasieri be aurreatu eindela 7:30 xeta, bertan ikusiko gaz!\nIbilian Ibilian ETXERAko bidean! URRIAK 23 danok DONOSTIre!\n2021/10/14 2021/10/10 turrune\nSAREk manifestaziñoi nazionala antolatu dau Urriak 23 rako (zapatu) Ibilian ibilian ETXERAko bidean lelopin. Ondarrutik autobuse atako da berta juteko eta ixenak emoteko ANAITASUNA eta KULIXKA tabernetan eukikozue aukeri. Autobuse Zaldupetik urtengo dau arratsaldeko 3 retan. Euskal presuk ondioik bixi dotxuen salbuespenezko neurrixak bertan behera lagateko garaxe da, bidi etxen hasitxe gaz, bañe ondioik bide luzi dakau alkarreaz etxeko. DANAK ETXEA EKARRI ARTE, JO TA KE!


Iraganeko bizipenak, postalen artean - Busturialdeko Hitza : Busturialdeko Hitza\nIraganeko bizipenak, postalen artean\nBermeoko Arrantzaleen Museoak historiaz betetako erakusketa berezia hartu du bere baitan. Bertan XIX. eta XX. mendeetan bidalitako postalen bitartez garai hartako bizimodua ezagutu daiteke.\n'Bermeoko historia postala. XIX-XX mendeak' erakusketak postal eta dokumentuen bilduma zabala batu du.\nBermeoko historia postala. XIX-XX mendeak izeneko erakusketak kostako udalerriko eta Bizkaiko historiaren zati batean murgiltzeagaz batera, askorentzat ezezaguna den filateliaren mundua ezagutzeko aukera bikaina eskaintzen du. Erakusketa Bermeoko Arrantzaleen Museoak eta Bizkaiko Foru Aldundiak antolatu dute, Portugaleteko Filatelia Elkarteagaz elkarlanean.\nFilatelia terminoak posta zerbitzuaren baitan sortzen diren aspektu guztien ezagutza adierazten du, posta zigiluak biltzeko eta aztertzeko zaletasunagaz batera. Arte horren zalea da Aitor Goitia bermeotarra. Institutuan ikasten ari zela eman zituen lehen pausoak filateliaren munduan: Bilboko Plaza Berrian egiten zen merkatuan zigilu eta telegrafoen bilduma egiten hasi zen. Ordutik hona Gipuzkoako Filatelia eta Numismatika Elkartearen eta Afinet filatelia elkartearen kide egin da Goitia; gainera, bere ikasketek euskal tinbrologia hartzen dute bere baitan, hau da, euskal zigiluen ezagutza.\nFilateliaren mundua ezagutu nahi dutenek abenduaren 1era arte izango dute hori egiteko aukera Bermeon. Arrantzaleen Museoan dagoen erakusketak Goitiak orain bi urte eratzen hasitako bildumaren zati bat biltzen du. Bere berbetan, aurkeztutako bildumagaz “filateliaren mundu zabala eta, batez ere, Bermeoko Historia postala Bermeoko biztanleei aurkeztu” nahi izan die, bera ere Bermeoko bizilaguna izanik. Bilduma Cesar Tejada eta Ruben Gil filateliaren zaleen dokumentuekin osatu dute. Horien artean gerra zibilaren garaiko hainbat dokumentu ikusi ahal dira.\nEkimenaren antolatzaileek azaltzen dutenez, 60. hamarkadaren aurretik Bermeoko korrespondentzia Bilbo/Bizkaia markaren izenpean banatzen zuten. 1860an udalerria laugarren mailako postetxe bat edukitzera igaro zen: modu horretara Bermeoko korrespondentziak bere zigilu markak jasotzen hasi zen. Erakusketan ikusi daitezkeen postal eta eskutitz asko modernoak dira, asko gerra garaiak bizitakoak. Kutsu komertziala duen korrespondentzia ere aurkitu daiteke bertan, baina horrez gain gutun eta postal horiek idatzi zituztenen samina eta pozak gordetzen dituzten postal eta eskutitzak ere daude.\nEskualde zein mundu mailan. Horien artean daude, esaterako, Bermeo mundu mailan ezaguna bilakatu duten enpresa kontserbagileen hastapenak. Italiatik udalerrira etorri eta kontserba lantegiak martxan jarri zituzten enpresarien postalak irakurri daitezke erakusketan. Horiei esker kantauriar antxoa ezagutzera eman zen italiarren artean.\nAre urrunagotik bidalitako postalak ere ikuskatuko ditu museoa bisitatzera animatzen denak: XIX. mendean Bizkaia, Araba eta Gipuzkoako herrietatik Kubara bidaiatu zutenen arrastoa. Kuba urrunetik Bermeora bidalitako posta dago ikusgai erakusketan. 1899. urtean, zehazki, 1139 bizkaitar zeuden La Habanan edo Santiagon: horietatik 100 bat bermeotar jatorrikoak ziren.\nMundu zabala ezagutu duten posta eta zigiluekin batera, eskualdean geratu diren ondarea ere batzen du erakusketak. Horren adibide dira dolu-gutun izenagaz ezagutzen ziren postalak. Horiek dolumina adierazi eta heriotza baten berri emateko modu bakarra izan ziren garai batean. Postal horiek berezitasun bat edukitzen zuten: beraien ertza beltza zen, «dolu-marka» modura funtzionatuz. Gaur egungo eskela bezala erabiltzen ziren, 1850. urtetik hasita.\nGerra zibileko adibideak ere ikusiko ditu bisitariak; batez ere kartzela, presondegi, ospitale militar eta lan batailoietatik bidalitako postalak laburbildu dituzte atal berezi batean. Horiek presoen eguneroko bizipenak, askatzeko behar zituzten abalak, edota nola elikatzen ziren azaltzen dute. Bermeon 1900. urtean eraikitako ospitaleko postalak batu ditu Goitiak: Sollubeko gudaren lehen egunetan ospitale militar gisa erabili zen eraikina.\nZigiluen jatorria. Zigiluak frankeoaren zeinu ezagunena dira. Tamaina txikiko paper horiek posta zerbitzua erabiltzeko diru kantitate bat ordaindu dela ziurtatzeko balio dute. Lehen zigiluaren jatorria Erresuma Batura iristen da: 1840. urtean Penny Black izenagaz ezagutzen zen. Horiek erabiltzen hasi aurretik irteera, igarotze eta helduera markak erabiltzen zituzten.\n1850eko urtarrilaren 1ean ezarri zuten zigilu bidezko frankeo sistema Bizkaia, Araba eta Gipuzkoan: merkeenak sei kuartoko tarifa izaten zuen. Hasiera batean eskutitza jasotzen zuenak ordaintzen zuen posta zerbitzua bidaltzaileak ordaindu beharrean, gaur egun egin modura. Denbora igaro ahala, antzinako zigilu batzuek balio komertzial handia lortuz joan dira bere arrarotasunaren arabera: batzuk lortzea oso zaila da, historiagileen edota filatelisten artean oso baliotsuak bilakatuz.


'Bertsolaritza feminismotik (bir)pentsatzen' liburua argitaratu du UEUk\nActualizado 22/10/2019 13:25 CET\nUdako Euskal Unibertsitateak (UEU) 'Bertsolaritza feminismotik (bir)pentsatzen' izenburuko liburua argitaratu du, Miren Artetxe eta Ane Labaka bertsolari eta ikertzaileen koordinaziopean. Bertsolaritzaren eta feminismoaren uztarketari buruzko gogoetarako eta eztabaidarako materiala biltzea da argitalpenaren helburu nagusia. Liburua salgai dago jada www.ueu.eus/denda web orrian.\nDonostiako Koldo Mitxelena Kulturunean egin da liburuaren aurkezpena, astearte honetan, eta Miren Artetxe eta Ane Labaka liburuaren koordinatzaileek eta Kepa Sarasola UEUko zuzendariak hartu dute parte.\nAzaldu dutenez, bertsolaritzaren eta feminismoaren uztarketa aipagai den honetan, gogoetarako eta eztabaidarako materiala biltzea da liburuaren helburu nagusia: alde batetik, egin diren eta egiten ari diren zenbait ikerketa eta hausnarketari leku propioa egin eta ikusgarritasuna emateko eta, bestetik, etorkizuneko gogoetak bideratu, zorroztu, osatu zein zabaltzeko nolabaiteko abiapuntua proposatzeko.\nArtetxeren eta Labakaren esanetan, perspektiba feministaz hitz egitea ez da kontu berria bertso munduan, eta mugimendu zein akademia feministaren eta bertsolaritzaren arteko lotura ere ez da oraintsuko kontua. Hala ere, haien esatena, azken urteotan bertsogintzaren zein bertsolaritzaren irakurketa feministek oihartzun handiagoa lortu dute: "Irakurketon oihartzuna da, ordea, askori heltzen zaiguna. Eta liburu honetan hotsen iturburuetara jo nahi izan dugu: bertso mundua feminismotik aztertzen duten hainbat gogoeta lan interesgarri dira hemen bildutakoak, entzun nahi dituenarentzat irakurgarri".\nLiburuaren abiapuntua iaz Iruñean egin zen 'Bertsolaritza genero ikuspegitik' UEUko udako ikastaroa da. Ikastaroaren helburu nagusia bertsolaritzaren eta genero ikuspegiaren arteko uztarketa ardatz gisa hartuta gogoetarako eta eztabaidarako materiala biltzea izan zela azaldu dute koordinatzaileek.\n"Jakitun ginen emakumeen lekuaz edota perspektiba feministaz hitz egitea ez zela kontu berria bertso munduan, eta ordura arte modu sakabanatu samarrean gauzatutako ikerketa eta eztabaida haiei oinarri komun moduko bat ezartzea izan zen helburua. Ikastaroa guztiz mamitsua eta aberasgarria izan zen eta bertan egon ginenok mugarri moduan ere bizi izan genuen. Gerora, han partekatutakoak liburu forman biltzeko beharra sentitu dugu. Aurrerantzean inork gaiarekiko interesa izanez gero, edo gai hauen inguruko beste ekarpenen bat egin nahiko balu, nora joa izan dezan", adierazi dute.\nArtetxe eta Labakaren esanetan, feminismotik pentsatzeak ez du esan nahi emakumeei buruz pentsatzea denik: "Alderantziz, feminismotik ez pentsatzeak gizarte honetan pentsamendu androzentrista dakar ezinbestean, eta maiz hitz egiten dugu bertsolaritzaz, bertsolariaz zein bertsolariez oinarri neutro gisa gizonak hartuz".\nLiburu honekin orain arte idatzitako guztiari berebiziko iraulaldirik ez diotela emango diote liburuaren koordinatzaileek, eta beraien lana, azken batean, bertsolaritzari perspektiba feminista batetik begiratuz orain arte egin diren lan batzuen bilduma egitea izan dela esan dute.\nAhalik eta aniztasun gehien lortu nahian, gai eta formatu ezberdinetako artikuluak bildu dituzte liburuan, ekarpen hertsiki akademikoetatik hasi eta formatu aldetik askeagoak direnetaraino. Azaldu duenez, "guztiei leku egin asmoz, kontzienteki egin dugu zenbait dikotomia eraisteko ahalegina: bizipenak vs. gogoeta, aditu vs. arituak, akademia vs. herri jakintza. Horrez gain, emakume bertsolari bat arduratu da artikulu bakoitzari atariko bertso bat josteaz. Kolektibotasuna bistaratzeko saiakera da, hain zuzen ere, hamalau bertso horien bidez egin nahi izan duguna".\nHorrela, liburuan parte hartu dute Izar Alguerók ('Sofatik oholtzara'), Uxue Alberdik 'Bertsoraino (Kontrako eztarritik lanaren alderdi teorikoa)', Maider Arregik ('Sofatik oholtzara'), Miren Artetxek ('Emakume bertsolari garaikideak. Ahalduntze-prozesu baten kontaketa'), Maite Berriozabalek ('Gaien garrantzia errealitate eta diskurtsoen eraikuntzan'), Mari Luz Esteban Galarzak ('Begirada bat bertsolaritzara feminismotik'), Jone M. Hernándezek ('Gorputz bat ikusten dut zure ahotsean. Gorputz generizatuak bertsolaritzaren soinu-bidean') eta Nerea Ibarzabalek ('Naturaltasunaren azpiko guztia').\nHalaber, Oihana Iguaranek ('Emakumeak bertsogintzan: gai izatetik gai izatera'), Ane Labakak ('Irribarre erditik irribarre osora. Bertsolaritzan garatutako umorea(k))', Carmen Larrañagak ('Bertsolaritza: maskulinitatearen habitat'), Maialen Lujanbiok ('Arbola hazten, azala zartatzen. Azken 40 urteak bertsolaritzan: bertso-eskolaren sorrera eta emakumeen sarrera'), Maite Martinezek ('Sofatik oholtzara'), Elixabete Perezek ('Joxepa Antoni Aranberri bertsolaria, plazandre feminista?'), Iratxe Retolazak ('Bertsolari emakumeak vs idazle emakumeak: kultur esparruak, kultur autoritateak eta genero-logikoak') eta Harkaitz Zubirik ('Altzairua. Kristala. Material organikoa') ere artikulu bana idatzi dute libururako.\nKepa Sarasola UEUko zuzendariak ere pozik aurkeztu du liburua. Gogoratu du liburuaren abiapuntua iaz Iruñean egindako Udako Ikastaro batean dagoela, eta hausnarketa horrek liburu moduan jarraipena izan duela ikustea "oso pozgarria" dela nabarmendu du. "UEUren zeregina da hausnarketa guneak sortu eta horren emaitzak gizartearen esku jartzea, eta gaur aurkezten dugun liburu hau horren adibide argia da", esan du.


Oiloai arrautzak ezartzeko, arrautzak auzotik ekarten ziran, egundo ez ziran etxekoak ipinten. Auzokoak ostera eurentzako arrautzak bila etorten ziran.\nUdabarrian oiloak lokatu egiten ziran; gaur egun, ostera, oiloak lokatu be ez dira egiten, antza danez. Martiko oilandak izaten ziran urterako onenak.\nOilo handia zanean dozena eta erdi arrautza ipinten jakozan, txikitxuagoa zanean dozena bat. Lokatzen zanean oiloa kamarara eroan eta tapauta ipinten eben eskapau ez egian. Jaten emoteko kanpora ateraten eben.\nOiloa txitak ateraten hasten zanean, arrautzaren bat urten ezinik lotu ezkero, txapa eskinean edo beheko suaren ondoan ipinten eben, beroa emon eta arrautza guztiak aprobetxetako.\nOiloak arrautzak norberak gura dauan lekuan ipini eizan, abizaria ipinten jakon. Abizaria harrizko arrautzea zan baina gainean arrautzaren moduko azal zuria eukan.


About: Eztebe Zudairikoa\nEztebe Zudairikoa (Zudairi, 1548 - Tazacorte, 1570eko uztailaren 15a) euskal jesuita izan zen. Lanbidez jostun izandakoa, 1567an Jesusen Lagundian sartu eta oraindik ikaslea zela, Valentzian Inácio de Azevedok antolaturiko Brasilerako espedizioarekin bat egin zuen.\nEztebe Zudairikoa (Zudairi, 1548 - Tazacorte, 1570eko uztailaren 15a) euskal jesuita izan zen. Lanbidez jostun izandakoa, 1567an Jesusen Lagundian sartu eta oraindik ikaslea zela, Valentzian Inácio de Azevedok antolaturiko Brasilerako espedizioarekin bat egin zuen. Hala ere, 1570eko uztailaren 15ean Santiago bere itsasontzia Tazacorte parean zegoela Jacques de Sores normandiar kortsarioak abordatua izan zen eta bertan zeuden 40 misiolari jesuita erail zituzten. Tartean Joan Maiorga baxenafarra zegoen. Kortsarioek Eztebe bularrean zauritu eta kareletik bota zuten. Itota hil omen zen. 1854an Eliza Katoliko Erromatarrak 40 jesuita dohatsu aitortu zituen. (eu)\nEztebe Zudairikoa (Zudairi, 1548 - Tazacorte, 1570eko uztailaren 15a) euskal jesuita izan zen. Lanbidez jostun izandakoa, 1567an Jesusen Lagundian sartu eta oraindik ikaslea zela, Valentzian Inácio de Azevedok antolaturiko Brasilerako espedizioarekin bat egin zuen. (eu)\nEztebe Zudairikoa (eu)


Berrogeitik gora baserri huts zenbatu dituzte Albizturren - Albiztur - Tolosaldeko ataria\nBerrogeitik gora baserri huts zenbatu dituzte Albizturren\nEneritz Maiz Etxarri 2020-12-23 19:59\nAlbizturko Udala etxebizitzen gaiarekin kezkatuta dago, eta belaunaldi berriek herrian bizitzeko aukera izan dezaten, lanketa egiten hasi da baserri hutsen jabeekin.\nAlbizturko Udalak kezka du herrian azken urteetan etxebizitzarik egin ez, eta herritarrek herritik kanporako bidea hartu dutelako. Herrian bizitzeko aukera izan dezaten, lanketa egiten ari dira orain eta dauden baserri hutsei jarri diete arreta.\n«Ia belaunaldi oso bat alde eginda dago herritik, eta datozenei begira zerbait egin nahiko genuke», azpimarratu du Iñaki Orbegozo alkateak. Herritarrek herrian bizitzen jarraitzea nahi dute, horrek zerbitzu askotan eragina duelako. Adibidez, eskolan. Herri batek bizirik jarrai dezan haurrak behar ditu, eta gazterik gabe, ez dago haurrik. Haurrik gabe, eskola soberan legoke, eta eskolak bizirik jarrai dezan, haurrak behar ditu.\nEgoera ikusita, eta baserri huts asko dagoela kontuan izanda, udalak Gorka Egia aholkularia hartu du gaia landu eta bitartekari lanak egiteko. Egia ari da proiektua garatzen. Apirila aldera hasi ziren, uda aurretik egin zuen diagnostikoa eta uda ostean hasi zen jabeekin harremanetan jartzen. Berrogeitik gora baserri huts zenbatu dituzte Albizturren. Egiaren lana izan da horiek guztiekin hitz egin eta saltzeko edota alokatzeko prest egongo liratekeen zerrendatzea.\nOndarea ere mantendu nahi dute, «historia eta kalitate handiko baserriak» daudelako.\nBi gunetan banatu dituzte baserriak. Alde batetik herri kaskoan dauden baserriak egongo lirateke, eta bestetik landa eremukoak. Trataera ezberdina emango diete. Landa eremukoen kasuan, lehen sektoreari garrantzia eman, eta bizimodua bertatik atera nahi dutenekin harremanetan jarri nahi dute. Dagoeneko lehen fruituak ematen hasi direla aitortu dute, eta «pozik» agertu dira. Landa eremuan bizi nahi duten lehen interesdunak badituztelako.\nHerri kaskoan daudenen kasuan, lehenik eta behin, Albizturko Udalak dituen plan orokorreko arauetan aldaketa puntualak egin dituztela azaldu du Orbegozok, eta dagoeneko martxan dituztela. Honela, etxebizitza bat baino gehiago egiteko aukera izango dute baserrietan. «Irtenbide ona da honela herriguneko lurretan gutxiago eraikiko delako», dio Egiak.\nHerritarrekin bilera bat egin zutela azaldu du alkateak lanketaren berri emateko, baina esku artean zerbait segurua izan arte itxarongo dute proiekturen bat aurkeztu ahal izateko.\nEgia Aholkularitza zerbitzuak zubi lana egiteko dago Albizturren, eta baserria saldu edo alokatu nahi dutenekin eta erosleekin lanean ariko da. Mugimendua sortu nahi dute, eta baserri jabeei eta interesdunei lanak errazteko nahia dute.\nSalmentak erraztetik hasi nahi dute, eta garbi dute, gaur egun, baserri bat saltzea ez dela erraza, eta erosleentzat ere horrek zein lan karga duen.\nHori dela eta, herrigunekoen kasuan, baldintza batzuk betetzeko prest dagoen baserri jabeari aurreproiektu bat egingo liokete udaletik: «Herriko arkitektoarekin aurreproiektu bat egingo litzateke, eta horrela interesdunek garbi ikusiko lukete baserri horretan nolako etxebizitzak egingo liratekeen».\nBukatzeko, Egiak adierazi du baserri jabe asko «eskertuta» agertuta dela udalak hartu duen erabakiarekin, eta positiboki baloratu dutela prestutasuna eta laguntza eskaini izana. «Jende asko dago baserriak saldu nahi dituena».


Elhuyar, Juan José (1754-1796) - Auñamendi Eusko Entziklopedia\nElhuyar, Juan José (1754-1796)\nKimikari eta mineralogista errioxarra. Logroño, 1754ko ekainak 15 - Santa Fe de Bogota, 1796ko irailak 21.\nEuskal Herriko zientziaren historian asko dira ia aitorpen profesional edo publikorik jaso gabe bizi eta hil ziren aurkitzaile handien adibideak. Juan Jose de Elhuyar multzo horretan sartu behar da. Espainiak eta elite akademikoak bazter utzi zuten maltzurki eta garraztasun osoz. Eta alde batera utzitako meritua, ez makala gainera, Iberiar penintsulan atzemandako elementu bakarra -egun 115 ezagutzen dira- isolatzearena izan zen: wolframioa.\nElhuyar sendiko lehen semea izan zen Juan Jose eta bere ikasle bizitza Fausto anaia txikiaren aldamenean eman zuen. Hala, goi-ikasketak burutu zituen anaiarekin batera Paris eta Freibergen. Han kimika eta mineralogia ikasi zuten fisika ikasteaz gain, baina batez ere, metalurgiako tekniketan sakondu ahal izan zuten: Erdialdeko Europako meatze eta fundazioetan izan ziren eta bisitaldi horietan meatzeak ustiatzeko metodoak ezagutu zituzten (ikus Elhuyar, Fausto de). Hala ere, Vienan banandu egin ziren. Fausto Bergarara itzuli zen, izan ere, Euskalerriaren Adiskideen Elkarteak pentsioa onartu zion. Juan Jose, aldiz, Suediara joan zen, Carlos III erregearen "espia" gisa.\nJuan Joseren espioitza zientifikoaren atzean Espainiako Itsas Armadaren ahuldadea ezkutatzen da. Itsas Armadak Eskoziako Carroneko faktoria baliatzen zuen. Handik itsasontzietarako kanoiak inportatzen zituen, izan ere, Lierganes eta La Cavadako fabriketan kalitate eskaseko kanoiak egiten zituzten. Itsas Armadako ministroa arma-industria modernizatzeko asmotan zebilen. Horretarako, kanoiak egiteko hutsunearen hustuketaren metodoa aplikatu nahi zuen eta Jose de Mazarredoren (1745-1812) bidez aholku eskatu zion Xabier Mª de Munibe (1729-1785) Peñafloridako kondeari, ezagutza teknikoak zituen inor bila zezan, Europara joateko prest izango zena. Koroak finantzatuta, Euskalerriaren Adiskideen Elkarteak, Estatuan aurrez egin gabeko plan zientifiko eta tekniko baten barruan, Bergarako Seminarioa sortzea lortu zuen LaboratoriumChemicum delakoarekin batera. Trukean, estalki modura jardun beharko zuen espioitza militarraren programan.\nEdozein kasutan ere, testuinguru hartan (Ingalaterraren aurkako gerra) zehaztu zen bi espia "bizkaitarren" kontratazioa - halaxe eskatu zuen ministroak "edozer gauzatarako gai direlako [...], izaera isila, trebetasuna eta lanerako talentua baitute"-: Juan Jose espia zientifikoa zen eta Jose Martinez nafarra, aldiz, espia praktikoa. Asmoa ez zen ikasketa luzeen bidez ezagutzak eskuratzea, baizik eta Suedia eta Alemaniako fabriketan eta, batez ere Carronen hustuketa hutsunean metodoa ikastea. Juan Josek gustura onartu zuen 1778ko apiriletik jasotzen zuen erregearen pentsioa, egunean hogei erreal kuarto. Ikus dezagun zer adierazi zuen Peñafloridako kondeak Juan Joserentzat idatzi zuen sekretupeko instrukzioan haren misioaren azken helburuari buruz:\n"Suediatik, azken egiteko gisa, Eskoziako Carroneko fabriketan sartzen ahaleginduko zara; eta han ahalik eta errezelo gutxienarekin onar zaitzaten, alemaniarra zarela eta lanbide hori duzula esango duzu, hori dela eta [hizkuntza hori ongi ikasiko duzu] Alemanian zauden bitartean". (Pellon eta Roman, 1999: 104); (itzulpen moldatua gaztelaniatik)\nDena den, ez zen hori izan betebehar bakarra; beste klausula batean mezu enkriptatuak bidaltzeko erabili behar zuen hizkuntza aipatzen zen: euskara, hain justu.\nHala ere, Juan Josek espioitza zientifikoa ez zuen ministroak bezala hautematen. Hori, neurri batean, anglosaxoien eta espainiarren arteko gerraren eraginez Eskoziara ezin izan zuelako bidaiatu, baina, batez ere, kanoiak fabrikatzeko metodo modernoago bat ezagutu zuelako, Suedian erabiltzen zena: hustuketa solidoan. Nolanahi ere, Juan Josek zientziarekiko zaletasun handia zuen eta industria-espioitza lanekin ez zuen aski - nahiz eta itxura hori ematen zuen (berez, beranduago Suediako metodoaren alde agertu zuen)-; aitzitik, kimikaren printzipioetan eta dozimasia arloan sakondu nahi zuen. Eta, asmo hori gauzatzeko Uppsalako Unibertsitatea hautatu zuen.\nEuskalerriaren Adiskideen Elkartearen finantzazioari eta laguntza espiritualari esker, eta Torbern Olof Bergman (1735-1784) kimikari suediar ospetsuaren (artean topatzeke zegoen metal berri bat intuitu zuen, tungstenoa, hain justu) kimika ikastaroa begiz jota zuela, Elhuyarrek metal berriaren propietateak eta ezaugarriak ikasi ahal izan zituen eta, are, -Bergman berak eta Carl Wilhelm Scheele (1742-1786) kimikariak esan zutenez- "acide tungustique" delakoa eskuratzeko modua ere ikasi zuen. Azken hori, berez, aipatutako elementua eta oxigenoa nahastean sortzen da. Bere asmoa hura Bergaran isolatzea zen. 1782an iritsi zen hara, Fausto mineralogia eta metalurgia katedrak betetzen ari zen lekura. Azaleratzear zegoela zirudien aurkikuntzari aurre hartzeko irrikaz, Juan Josek Laboratorium Chemicum delakoan wolframioa aurrez Scheelek aurkitutako wolframio-azidotik isolatzeko eskuragarri zeuden baliabide guztiak baliatu zituen, zaharkituta egotetik urrun zeudenak (esaterako, hartako labeak, Upsalako labeak baino tenperatura handiagoan jartzen baitziren). Zenbaiten ustez Faustoren talentu-kolpe miresgarri bati zor diogu aurkikuntza. Dena den, Juan Josek arrazoi sendoak eskaintzen ditu iritzi horren aurka daudenentzat.\nJuan Josek izandako zeregina argitzeko orduan XX. mende hasierako kimikarien iritziak (Juan Fages edo Enrique Moles, besteak beste) ere ez zaizkigu oso lagungarri; iritzi horietan hainbat oker hautematen dira, esate baterako, Suediara bi anaiak joan zirela edo Fausto soilik joan zela. Haatik, egun badakigu, neurri handi batean, Juan Jose izan zela aurkikuntzaren egiazko eragilea; ikerketa kimikoari buruz zuen ideiak (analitikoa, zorrotza eta zehatza, Bergmanek erakutsi bezala) antza handia du Bergaran egin zenarekin. 1784ko apirilaren 2an Scheelek honakoa idatzi zion Bergmani: "Pozten naiz Luyarte jaunak [Elhuyar jaunaz ari zen] regulum tungsten lortu duelako; espero dut haren laginak bidaliko zenizkiola"; (itzulpen moldatua gaztelaniatik). Scheeleren hitzak oso esanguratsuak dira, izan ere, alde batetik, aurkikuntzaren primizia aitortzen du (Joan Joseri buruz ari dela uste da, hura baitzen ezagutzen zuen bakarra) eta, beste alde batetik, argi geratzen da aurkipenaren legezkotasuna Bergmanek soilik egiazta zezakeela, hots, berak bakarrik baiezta zezakeen elementu berri bat edo aurretik ezagutzen zen elementu bat ote zen (halaxe egin zuen nikelarekin eta kobaltoarekin 1780an eta telurioarekin 1782an, eta halaxe egingo zuen wolframioarekin).\nNoski, historia horretan badago argi ilunik. Juan Joseren jarrera liberala eta iraultzailea (Ingalaterrako metodoari buruz txosten gutxi eman zituelako, kimikari ikasketak burutzen atzeratu egin zelako eta, batez ere, hutsunearen metodoaren ordez Suediako fusioaren metodoa lehenetsi zuelako) ez zuen gogoko Itsas Armadako ministroak eta, hil baino apur bat lehenago, 1783ko martxoan Juan Joseren zerbitzuak etetea erabaki zuen. Neurri hori, hein batean, arindu egin zuen haren ordezko Antonio Valdesek (1744-1816), Indietako Ministeriora bidali baitzuen 1784an. Granadako Erreinu berria (egun Kolonbia dena) izan zen haren jomuga. Bogotan kargu ofizial oso esanguratsua (baina errentagarritasun urrikoa) eskuratu zuen, Fundizioetako Zuzendari Nagusiarena, hain zuzen. Jose Celestino Mutis (1732-1808) botanikari ospetsuaren inguruan gune zientifiko aktibo bat topatzeko zortea izan bazuen ere, zoritxarrez, botanikariak ez zuen nahikoa prestakuntza eta haren ezagutza ere ez zen egokiena metal preziatuak gordetzen zituzten aztarnategiak non ziren adierazteko. Distantziak, eragozpen teknikoak eta langile-urritasunak eragin larria izan zuten Juan Joseren gaitasun zientifiko eta intelektualean; hori dela eta, 1796ra arte (urte hartan hil zen) ikerketa geologiko eta geografikoak baino ez zituen burutu Paramo de Ruiz izeneko leku batean. Isolaturik eta bakarrik eman zituen azken egunak "kokapena eta jitea aintzat hartuta munduko herrialde gozoenean [...] -halaxe idatzi zuen Juan Jose berak-, baina jendearekin tratu arrazionalik izan gabe" (Ibañez, 2002:47); (itzulpen moldatua gaztelaniatik).\nTeknologia nagusi den garai batean, hau da, beti produktuaren kalitate-kontrol zehatzera doitzen den hura nagusi den honetan, Juan Josek baliatu zituen kontzeptuen aipamenek - eta, orokorrean, Euskalerriaren Adiskideen Elkarteak- kalitatearen irizpidea zein zaharra den erakusten digute. Izan ere, 1782ko azaroan Bergarara igorritako txostenean Juan Josek Suediako kanoien bikaintasuna goraipatu zuen, "fundizioko zuzendariek jartzen duten arreta handiari esker, ziur daude beti kalitate bereko produktua aterako dutela" eta ez dute "froga berririk egiteko" premiarik, izan ere, "segurtasun osoa dute metalaren kalitateari dagokionez" (Roman, 2000: 17). Argi dago irizpideak aldatu egin direla, Elhuyarrek lehengaiaren kalitateaz adierazten zuen hori, egun ekoizpen- eta banaketa-prozesuetan barneratzen den eta, are, kudeaketa-prozesuetan ere barneratzen den hori ez da aintzat hartu beharreko bakarra; baina adierazpen horiek egin zitueneko denbora eta testuingurua ahazteko joera dugu, eta gure egungo gizartean inposatutako eta gizarteak inposatutako arau asko etengabeko hainbat jarraibide, ildo edota lerroen ondorio direla ere ahaztu egiten dugu.


Taladrina ponpak | Arancia PUMPS\nPonpa bereziak produkzio-industriarako\nEZAGUTU GURE PONPAK\nARANCIA PUMPS BIEMH-31en izango da\tARANCIA PUMPSek nazioarteko BIEMH-31 azokan parte hartuko du. Makina-erremintaren biurtekoa, Bilboko BEC instalazioetan egingo da 2020ko maiatzaren 25tik 29ra. Gure stand-a bisitat...\tIrakurtzen jarraitu\nBost Machine Tools-ekin elkarlana\tArancia Pumps-ek, Bost Machine Tools —makina-erreminta astunaren fabrikatzailea— enpresarekin elkarlanean, clase H5 Econtroll motako ponpa bat entregatu du, sektore aeronautikorako...\tIrakurtzen jarraitu\nCAF SAk C klaseko unitateak eskuratu ditu bere mekanizazio-linea berrirako\tConstrucciones y Auxiliar de Ferrocarriles SAk C klaseko unitateak eskuratu ditu bere mekanizazio-linea berrirako Beasainen. Etengabe garatzeko eta berritzeko ahaleginean, CAF SAk,...\tIrakurtzen jarraitu\nARANCIA PUMPS – INDUSTRIA PONPAKETA\nARANCIA PUMPS erreferente da balio erantsi handiko soluziotan industria-ponpaketaren, aholkularitza teknikoaren eta saldu osteko laguntza-zerbitzuaren esparruetan.\nGure eskaintza ondorengo hauetan oinarrituta dago: industria-prozesu zorrotzenei aurre egiteko diseinatuta dauden fidagarritasun eta efizientzia handiko ponpa teknikotan; etorkizuneko erronka berriei erantzuteko sormeneko soluzioetan, gure ingurua ahalik eta modu iraunkorrenean eta arduratsuenean zaintzeko; eta zerbitzu adimendunetan, edozein ezustekok konponbide azkarra izateko.\nARANCIA PUMPSek, bere bezeroekin elkarlanean, ondorengo arloetako aplikazio espezifikotarako soluzioak garatzen ditu: makina-erreminta, automobilgintza, ekipamendu-ondasunak, klimatizazioa eta ur-hornidura.\nBEZEROARENTZAKO ARRETA ZERBITZUA ZU EZIN ZARELAKO GELDIRIK GERATU.\nBezeroarentzako Arreta Zerbitzuko gure saila, une oro, gure bezeroei babes teknikoa emateaz arduratzen da, berehala, modu eraginkorrean eta bikain erantzunez. Hori guztia, euren ponpaketa-ekipamenduak gelditu ez daitezen. Ordezko pieza originalen stock zabala dugu pieza horiek bezeroari berehala bidaltzeko.\nARANCIA PUMPS historia luzeko eta garai berrietara egokitzen jakin duen enpresa dinamiko bat da. XX. mendearen hasieran sortu zen lehen motor elektrikoak fabrikatzeko eta mantentzeko Azpeitiko ARAMBURU familiak erakutsitako zaletasunaren ondorioz. Produktuen diseinu esklusiboarekin eta kalitatearekin batera, egiten jakitearen ondorioz ARUHNOS enpresa sortu zen. Eta enpresa horrek, beranduago, Aramburu & Cia izena hartu zuen, gaur egun ARANCIA PUMPS izenarekin ezagutzen den enpresa.\nEtorkizun hurbilaren ikuspegia filosofia berarekin jarraitzea da, ingurune eta erronka berrietara egokitzea, gure onena ematea eta, aldi berean, hazteko eta garatzeko aukera edukitzea.\nKONPROMISOA ETA IRAUNKORTASUNA\nIngurumenarekiko ardura soziala partekatzen dugun pertsona-talde bat gara. Horregatik, gure jarduerak ingurunea errespetatuz eta baliabide naturalen erabilera eraginkorra eginez burutzen ditugu eta, aldi berean, materialen berrerabilpena eta iraunkortasuna bilatzen ditugu.\nIngurumen-arloan ARANCIA PUMPSen jarduerak produkzio-sistemak optimizatzetik baino haratago doaz. Horregatik ur- eta energia-kontsumoa murrizten lagunduko duten produktuak diseinatzen ere ahalegintzen gara, adibidez, Econtroll funtzioa duten ponpak. Hauek abiadura-erregulagailua eta IE3 eraginkortasun handiko motorrak dituzte.\nGure eguneroko jardueretan hazkunde iraunkorra bilatzen dugu, gaurko eta etorkizuneko belaunaldientzako gizarte oparoagoa eta bidezkoagoa lortzeko.


Salmenten eskaintza publiko - Wikipedia, entziklopedia askea.\nSalmenten eskaintza publiko\n(«Salmenten eskaintza publikoa» orritik birbideratua)\nSalmenten eskaintza publikoa (SEP) burtsaren bidez gauzatzen den eragiketa da, honen bidez, eskaintzaile batek enpresa edo sozietatearen aktibo finantzario bat jartzen du salmentan. Boltsatik irtetera, boltsaren irteera edo merkatura kotizatzera eramatera izendatzen zaio.\nInteresatua dagon inbertitzaileak prest egon behar du borondatez finantza-aktiboa erostera ( erosteko borondatea), ondoren, erosketa eta baldintzen erantzun kopuruen arabera, dagokion salerosketa egingo da.\nSaltzailea enpresa bera edo akzionistak, bat, bi edo denak, izan daitezke. Salmenten eskaintza finantzaketa-aktiboak, obligazioak, ordainketak edo akzioak izan daiteke. Saltzaileak, txosten bat aurkeztu beharko du SEPeko kondizioak adierazita, dagokion burtsa arautze-organoan egon behar du erregistratua edo egiaztatua.\nBi motako akzioen salmenta eskaintza publiko daude:\nSEP Kotizatu gabeko akzioak, aldez aurretik kotizatu ez duten enpresak dira eta lehen aldiz akzioak boltsan kotizatu nahi dutenak. Aldez aurretik, eskaera baten onarpena eduki behar dute kotizatzeko.\nSEP akzioak kotizatzen dute; dagoeneko kotizatu egiten dute, eta, akzionista bat edo gehiagok utzi egin nahi du .\nSEP erabilgarriak dira gobernuaren aldetik, beraien enpresak pribatizatzeko asmotan. Espainiaren kasuan, AENA enpresa.\nOrriaren azken aldaketa: 22 martxoa 2019, 12:16.


Nafarrek eta euskaldunek – Descubre la historia de Pamplona con Data Hackers\nNafarrek eta euskaldunek\nKlase baxuko jende normalak –hau da, herritar gehienak– goiko klaseak eta errege-erreginek baino jantzi gutxiago eta apalagoak zituen. Aymeric Picaud erromes frankoak (XII. m.) honelaxe deskribatzen zituen lurralde hauetako biztanleak Erromesaren Gidan:\nGarai hartan, Picaudek nafarrez hitz egiten zuenean, Nafarroa Garaiak penintsulan zituen lurraldeetako biztanleez ari zen –egungo NFK eta EAE osatzen duten Bizkaia, Araba eta Gipuzkoa–; eta euskaldunez hitz egiten zuenean, Nafarroa Behereko, Lapurdiko eta Zuberoako lurralde kontinentaletan bizi zen jendeaz ari zen.\nNafarrek eta euskaldunek […] oihal beltz motzak janzten dituzte, belaunetaraino baino ez, eskoziarren antzera, eta oinetako gisa abarka izenekoak erabiltzen dituzte –ondu gabeko larru iledunez eginak–, lokarrien bidez lotuak oinari; horrela, oin zola baino ez dute babesten, gainerakoa agerian uzten dutelarik. Zaia izeneko artilezko kapa mahukadun beltzak janzten dituzte, luzeak –ukondoraino–, eta paenula (pontxoaren antzekoa) baten antzera orlatuak… Nafar bat edo euskaldun bat bide batera abiatzen denean, adar bat izango du zintzilik lepotik –ehiztarien antzera–, eta normalean, bi edo hiru xabalina eramaten ditu, haiek “azcona” deitzen dituztenak.\nEmakumeei dagokienez, pentsatzekoa da gehienek soineko sinple eta soilak jantziko zituztela, apaingarri eta metalezko apaintze-elementu gehiegirik gabe.


Oreka IT 2016-01-20 17:52\nKode informatikoarekin egindako poesia\nLana bilatzeko aholkuak, Lansarean lan-atarian\nBai Euskarari Ziurtagiriaren elkartea 2016-01-20 11:58\nEuskal Herriko enpresa askotako lan-eskaintzak biltzen ditu Lansarean lan-atariak eta lan bila ari diren profesionalek bertan curriculumak jartzeko aukera dute. Profesional horiei lana bilatzeko aholku eta erremintak eskaini nahirik, lanbide-orientaziorako atala jarri dugu martxan Lansareanen.\nAdibidez, curriculama nola, aurkezpen-gutuna egiteko jarraibideak eta elkarrizketa pertsonalerako aholkuak bildu ditugu atal berrian: http://www.lansarean.eus/lanbide-orientazioa\nAstez aste joango gara profesionalei zuzendutako aholku ezberdinak argitaratzen.\nMartin Rezola 2016-01-19 09:08 Ingurumena\nUrte amaieran izan dugun lehortea aprobetxatuz, Lasarteko legar-hobietara hurbildu nintzen lehengoan, argazki batzuk egitera. Aretxabaleta herritik mendebaldera, Lasarteraino, eta handik hegoaldera, Gasteizeraino, IVEFeko eraikinarekin lotuz, 385 000 metro karratuko eremu zabala, etorkizunean sorpresa atseginak eman ditzakeena.\n"Transformazio digitalerako prestatuta dagoenak lortuko du aurrera egitea"\nBai Euskarari Ziurtagiriaren elkartea 2016-01-19 00:00\nSare sozialetan enpresek etekinak izateko jarraibideak eman ditu Alex Gibelaldek Enpresarean Foroan, Zamudioko Teknologia Parkean. Smartphonek mundua aldatu dutela esan du Gibelaldek eta galdu egin dela ON eta OFF arteko zubia, "egun guztia gaude ON". Mundu konektatu horri enpresek etekinak ateratzeko zenbait argibide eman ditu eta transformazio digitalaz ere aritu da. Bideoan entzun eta ikus dezakezue transformazio digitalaren inguruko azalpena.\nSareetan egoteko jarraibideei dagokienez, lehenengo eta behin, enpresek mugikorretan pentsatu behar dutela dio. Webgune bat egin behar badugu, adibidez, mugikorrerako ...\nArabako Bertsozale elkartea 2016-01-18 10:23 Euskara\nUrte berriaren miraria\nHaizea Galarraga 2016-01-18 10:06 Iritzia\nTopikoak topiko, egi ukagaitza da urte berria hastearekin batera, hamaika asmo eta desio eraikitzen ditugula, iritsi den urteak beteko dizkigula sinestaraziz geure burua.\n“Etxean ere hasi behar dugu praktika berritzaileak, eredugarriak eta arrakastatsuak babesten”\nBai Euskarari Ziurtagiriaren elkartea 2016-01-15 12:57\nEuskararen aldeko eragile garrantzitsuenek bat egin dute, Europako hizkuntzen aldeko sare nagusiekin batera, Hitzargiak proiektu europarrean. Soziolinguistika Klusterrak eta Donostia 2016k, Europako Kultur Hiriburutzaren barruan martxan jarritako ekimen honek, hizkuntzak biziberritzeko jardunbide egokiak identifikatu eta Europako hizkuntza-komunitateei elkar elikatzeko aukera eman nahi die.\nAsteartean aurkeztu zen Hitzargiak proiektuaren Batzorde Zientifikoa. Azaroaren bukaeran izan ziren proiektuari babesa eman eta haren zuzentasuna bermatzen duen Partzuergoaren aurkezpena eta lehenengo lansaioa. Instituzioekin batera, hauek eratzen dute Partzuergoa: unibertsitateak -Euskal ...\nOihaneder Euskararen Etxea 2016-01-15 10:17\nHitz adina mintzo hizkuntza gutxituak ezagutzeko zikloak Asturiera hurbilduko digu oraingoan. Urtarrilaren 20an Xulio Viejo filologak eta Anxel del Río eta Inaciu Galán y Gonzalez ekintzaileek asturieraren egoera aurkeztuko dute....\nLa entrada Hitz adina mintzon, asturiera gertutik aparece primero en Oihaneder Euskararen Etxea.\nCaroline Phillips: "Egiazko plazera da egiten ari garena, eraikitzen ari baikara gure Iparraldea"\nBai Euskarari Ziurtagiriaren elkartea 2016-01-14 09:00\nAmerikarra da sortzez Caroline Phillips, Kaliforniakoa, baina duela 23 urte iritsi zen Euskal Herrira, eta euskara ikasi zuen segidan. Phillips Internet Consulting enpresaren arduraduna da, informatikan eta komunikazioan aritua. Garapen Kontseiluko lehendakari izendatu zuten otsailaren 23an, erakunde horretako idazkari eta lehendakariorde izan ondotik.\nAmerikar bat, Euskal Herrira etorri eta euskara ikastea ez da ohikoa. Nolatan euskara ikasteko gogo hori? Zergatik?\nGogoan dut, nola nengoen afari batean amerikar euskaldun batzuekin eta erran nien beharbada espainiarra ikasiko nuela; bizkarra eman zidaten. Nire ...\nOihaneder Euskararen Etxea 2016-01-13 13:11\nJare dantza taldearen V. urteurrena dela eta, euskal dantzetan erabiltzen diren jantzien erakusketa prestatu dute Oihanederren. Bertan euskal dantzen jantziak eta materiala dago ikusgai. Euskal dantza bakoitzak bere jantzi propioa...\nLa entrada Jantzien jantza, euskal jantziak ikusgai aparece primero en Oihaneder Euskararen Etxea.\nItziar Rekalde 2015-12-17 11:46\nEdu Zelaieta 2015-12-21 11:39\nTxema Ramirez de la Piscina 2015-11-30 10:51\nAitor de la Villa 2015-11-16 10:47\nKonplexuek inbidiaren negu hotzean gezurra dute beroki.\nEuskara ez da hizkuntza bat (I)\nMikel Ayllon 2015-12-09 10:43\nEta komeni da esatea. Euskara, nahi baduzu, mailu bat da, baina nahi baduzu soilik.\n‹‹ Aurrekoak 1 2 3 4 ... 45 46 47 48 49 50 51 52 ... 65 66 67 68 Hurrengoak ››


Bi emakume, bi ikuspuntu - Goierriko Hitza : Goierriko Hitza\nBi emakume, bi ikuspuntu\nHiru dira legorretarrek Udal Hauteskundeetan izango dituzten aukerak, baina aurrekarien arabera EH Bilduren eta EAJren artean egongo da lehia\nZelai Amenabarro (EH Bildu) eta Aitziber Meabe (EAJ) alkategaiak.\nUdal hauteskundeetan bi emakumeren artean izango da lehia Legorretan. Zelai Amenabarro, azkeneko lau urteotako alkatea izan dena, EH Bilduren zerrenda burua da hurrengo udal hauteskundeetan ere. Lan talde «prestatua» bidu dutela nabarmendu du, «ilusioa eta lanerako gogoa duena, eta herrian oso integratua dagoena». Ondorengo pertsonek osatu dute hautagaitza zerrenda: Iñigo Lasa Ormaetxea, Olaia Eskitxabel Adurriaga, Maria Carmen Gaztañaga Urkola, Garikoitz Maiz Larrarte, Iñaki Agirre Jauregi, Estitxu Gaztañaga Petisco, Jose Manuel Larrea Lasa eta Ana Usabiaga Arizmendi.\nAitziber Meabe da EAJren alkategaia. Erronka berri honen aurrean «gogotsu» dagoela esan du. Harekin batera aurkeztuden taldea ondorengoek osatuko dute: Garbiñe Garmendia Etxeberria, Ainara Amenabarro Etxeberria, Miren Izaskun Zubeldia Otegi, Patricia Valles Quijada, Jose Mujika Garmendia, Ana Jose Ugartemendia Ugalde, Jose Maria Lasa Sarasola eta Anjel Jesus Martinez Gonzalez.\nPSE-EEk ere hautagaitza aurkeztu du Legorretan. Maria Teresa Asuncion Cruzado da alkategaia. Aurreko urteetako joera ikusita ordea, udala osatzeko bederatzi eserlekuak EH Bilduren eta EAJren artean banatuko dituztela aurreikus daiteke.\nHerriaren zimenduak jarri\nHurrengo lau urteetarako proiektu ugarirekin aurkeztu dira bi taldeak. EH Bilduk «etorkizuneko Legorretaren zimenduak jarri» nahi ditu. 2030. urtea jomuga hartuta, parte hartze prozesu zabal bat egingo dute agintaldi hasieran, herritarrekin batera etorkizuna irudikatzeko eta prestatzen hasteko. Amenabarrok «gogoeta beharrezkoa» dela uste du, «herria asko aldatzen» ari delako. Beraz, «herritar guztiak eta haien ongizatea ardatz» izango dituzte: gizarte zerbitzuak sendotu, parkea eraberritu;,helduek kirola egiteko baliabideak jarri eta Herri Antzokia sustatuko dituzte, besteak beste. Hori guztia, «ingurumenaren zaintza, emakumeen eta gizonen arteko parekidetasuna, euskaren normalizazioa eta bizikidetza ahaztu gabe».\nMeabe buru duen lan taldeak 10 neurritan laburbiltzen du hurrengo urteetarako egitaraua eta horien artean «uholdetasuna» da lehenetsi dutena: «Uholdetasunak herria zeharo paralizatu du eta blokeoa gainditzeko jardungo gara elkarlanean Eusko Jaurlaritzarekin». Horrez gain, gazteen emantzipazioa errazteko etxebizitza soziala susta- tu,enplegu aukerak sortu eta tren geltokia herrira gerturatzea dira aurrean jarri dituzten proposamenak. Azkenik, apaiz etxea, aparkalekua, kirol azpiegiturak, adinduak eta kultura ere kontutn hartzen dituzte lan lerro orokorra markatzen duten 10 neurri horien artean.


Rakel Mateo, Basque Team-en beka programan sartu den lehen paratriatleta - basqueteam\nRakel Mateok eta BAT Basque Teameko koordinatzaileak, Olatz Legarzak, eguerdian sinatu dute beka. Maila goreneko euskal kirolariei laguntza eskaintzen dien programan sartu den lehen paratriatleta da Rakel. Bizkaitarrak aukera asko ditu Rioko Paralinpiar Jokoetarako sailkatzeko.\nMungian bizi eta entrenatzen den Rakel Mateo (Mungia, 1975) kirola praktikatzen hasi zen bere ezker hankan lesio larriak eragin zizkion lan-istripu bat izan ondoren. Pista txirrindularitzak bere minusbaliotasuna onartzeko, elikadura ohitura berriak hartzeko eta aurretik zuen anorexia gainditzeko lagundu zion. Orain dela bi urte triatloi egokituko probetan parte hartzen hasi zen ‘Saiatu’ taldearekin eta iaz urrea eskuratu zuen Munduko Serieetan eta brontzea Europako Txapelketan.


PPk alderdia sortuko du Nafarroan | Politika | Berria\nPPk alderdia sortuko du Nafarroan\nUPNko zuzendaritzak aldi baterako alderditik kanpo utzi zituen atzo Cervera eta Del Burgo, eta Raxoik gaur agindu du Nafarroan alderdia eratzeko pausoak emateko. 1991n sinatu zuten ituna, eta PPk dio UPNk hautsitzat eman duela.\n2008ko urriak 28\nMaria Dolores de Cospedal PPko idazkari nagusiak eman du gaur eguerdian berria: Nafarroan alderdia sortuko du PPk, eta berehala ekingo diote pausoak emateari -egoitza, arduradunak...-. Mariaxo Raxoi alderdiko presidenteak eman du agindua gaur, Espainiako Kongresuko talde parlamentarioak Madrilen egin duen bileran. Efe berri agentziaren arabera, txaloz hartu dute legebiltzarkideek erabakia. UPNk eta PPk 1991n sinatu zuten ituna, eta De Cospedalek agertu du beraiek uste dutela UPNk hautsitzat eman duela ituna. "Nafarroan berriro egon nahi dugu, eta hori gure boto-emaileek garbi daukate". UPNrekin hitz egiteko prest daudela esan du idazkari nagusiak, "baina haiek deitu beharko digute". Atzo arratsean UPNko zuzendaritzak aldi baterako alderditik kanpo utzi zuen Santiago Cervera diputatua -Jaime Ignacio Del Burgo diputatu ohia ere bai-, Espainiako aurrekontuez UPNren erabakia bete ez zuelako lehengo asteko bozketan -UPNk abstenitzea erabaki zuen eta Cerverak PPren osoko zuzenketaren alde eman zuen botoa-. Horrek eragin du PPren gaurko erreakzioa. Lehengo astean UPNko "gaurko zuzendaritzarekin harremana etetea" erabaki zuen. Cerverak, Del Burgok eta UPNko militante denek PPko "ateak zabalik" dituztela jakinarazi du De Cospedalek. Aurrenak PPko zuzendaritzako kide izaten segituko du. Cervera UPNk Kongresuan daukan diputatuetako batek ez du gaur adierazpenik egin nahi izan bere alderdiak =latzo hartu zuen erabakiaz==http://www.berria.info/paperekoa/harian/2008-10-28/009/007/UPNk_elkarlanerako_beste_esparru_bat_osatzea_proposatu_dio_PPri.htm=l. PPko talde parlamentarioak Madrilen egindako bilerara joan da, eta ez du komunikabideen aurrean deus esan neurriaz. "Patxada dudan pertsona naiz, eta uste dut ez zaidala falta orain hori"; hori besterik ez du aipatu gaur, eta esan beharrekoak UPNko Diziplina Batzordean esango dituela. Carlos Salvador UPNko beste diputatua ere izan da gaur PPren bileran -hark UPNk esandakoa bozkatu zuen-, eta berak ere ez du ezer adierazi. PPk argitu du ez dutela talde parlamentariotik bidaliko Salvador, eta Cerverak taldeko kide izaten segituko duela. "Izan ere, PPko erabakiak PPk hartzen ditu".\nNafarroa Bai: "Abertzaleoi aukera berriak irekitzen zaizkigu"\nMiguel Sanzek dio "oso lasai" dagoela\nBavariar besarkada 1991n


Enpresen Zuzendaritza > Praktikak\n"MUDEk enpresan sartzeko ateak ireki zizkidan. Gainera, nire background teknikoa osatu zuen, enpresa bat osatzen duten elementu guzti..."\nArloko managerra. Marketin Saila Ikusi (Donostia)\nIkusi enpresako egoitza nagusian ari naiz lanean. Hain zuzen ere, enpresa horretan egin nituen Enpresen Zuzendaritzako Masterreko praktikak. Datuak eskuratzeko eta aztertzeko irtenbideak garatzen ditugu, gure bezeroek beren lehiakortasuna handitu dezaten, prozesuak optimizatuta.\nHainbat zeregin eramaten ditut aurrera: salmenta plana eta ekintza plana prestatzea, banatzaileak kudeatzea aukera berrietan laguntza eskainiz, eskaintzak egin eta prezioak zehaztea, gertakariak konpontzea, funtzionaltasun berrien merkaturatze planak, onlineko eta offlineko jarduerak kudeatzea (bideo grabaketak, liburuxkak, SEM kanpaina...), web orriko salmenta ondoko tresna kudeatzea, azokak antolatzea...\nBanatzaile eta azken erabiltzaileentzat zerbitzu tresna bat hobetzeko proiektua abiatu berria dugu. Aplikazio horrek teleagintean gertatzen ari denaren diagnostiko erraz bat egiteko aukera ematen du; diagnostikoaren emaitzaren arabera, konponketak egiteko bideo batzuetara eramaten zaitu. Tresnaren lehenengo bertsioa oso oinarrizkoa zen, eta orain aukera gehiago erantsi nahi dizkiogu. Hala, gure negozioaren webean eduki horren inguruko atal bat prestatzen ari gara, eta produktu eta eduki berriak erantsi nahi dizkiogu, lehen eskuko laguntza eskaintzeko erreferentzia bihur dadin.\nNire eguneroko jardunean askotariko zereginak egiten ditut. Jarduera baten Marketin sailean nagoenez, harreman estua dut I+Gko arloarekin, Marketin Korporatiboarekin, Zerbitzuen Hornitzaileekin…\nBestalde, merkataritza jarduera erronka handia da niretzat. Mundu osoko banatzaileekin egiten dugu lan, eta asko ikasten ari naiz haietaz eguneroko kudeaketan, bezeroarekin harremanetan, garapen teknikoko proiektuak aurrera eramanez…\nMUDEk enpresan sartzeko ateak ireki zizkidan. Gainera, nire background teknikoa osatu zuen, enpresa bat osatzen duten elementu guztien ikuspegia eskaini baitzidan.\nIrati Maiz Sudupe, Arloko managerra. Marketin Saila Ikusi (Donostia)


Lehen euskalduna, uste baino gazteagoa • ZUZEU\nLehen euskalduna, uste baino gazteagoa\n“Antzinako genoma batzuk Atapuerka inguruko nekazariak lehen euskaldunekin lotzen dituzte” lerroburu duen notizia irakurri dugu Noticias de Burgos agerkari digitalean.\nBerria zientifikoa da, eta zera dio gutxi gorabehera: nekazariak heldu baino lehenagoko ehiztariekin lotzen zituen hipotesiak baztertu eta gure arbasoak Iberiar penintsulako lehen nekazari eta abeltzainekin lotu beharra dagoela. Hau da, azken ikerketen arabera, euskaldunon jatorria ez dela uste bezain antzinakoa.\nIkerketak, guk egiaztatu ezin badugu ere, badu bere garrantzia, baina historia zalea izan ezean, ez da eguneroko prentsan agertzeko bezain erakargarria… kazetariak ahalegin berezi bat egiten ez badu.\nAtzo, aipagai dugun berri zientifikoa El País egunkariak ere ekarri zuen edizio digitalera, “Euskaldunak ez dira uste zen bezain zaharrak” titularra hartu eta … Ibarretxe lehen lerrora ekarrita!\n«El antiguo lehendakari Juan José Ibarretxe solía repetir que el pueblo vasco “tiene 7.000 años”, para defender la creación de un estado independiente cuyo origen se remontaría “al Mesolítico”. No es cierto».\nAhapaldi bukaerako “ez da egia” guk geuk indartu dugu, beste bat baita kazetariak egiten duen azpimarra, berriarekin defendatzen duen tesia laburtzera datorrena:\n«Los habitantes de la península Ibérica tenemos un origen bastante común y relativamente reciente».\n“Euskaldunen jatorri paleolitikoa zentsurik bako legenda bat da, aspaldi ahaztua dagoena”, dio José María Bermúdez de Castro-k, Atapuerkako aztarnategiaren zuzendarikideak. “Azken ikerketek nazionalistentzako horren desiragarria ez den errealitatea agertzen dute, epika faltarik ez badu ere”, idazten du segidan kazetariak.\nBukaera aldera, eta Bermúdez de Castro-ren hitzekin jarraituta; uste baino gazteagoak eta penintsulako beste herrien antzekoak izan arren, mendiz inguratuta egotearen poderioz luzez isolatuta egon ginela-eta, “euskaldunek hobeto gorde dute garbitasun neolitikoa”, dio ikerlariak.\n“Preservan la pureza neolítica”?!?; eskerrak ez duen gutariko batek esan!\nEl País utzi eta berriaren alde zientifikora itzuliko gara.\nMesolitikotik Neolitikorako pausua oso garrantzitsua da europar Historiaurrean, bizirauteko moduetan sekulako aldaketa suertatu baitzen, ehiztari talde txiki ibiltarietatik egonkortzen eta ugaritzen joan ziren giza talde nekazari eta abeltzainetara; Iraultza Neolitikoa esaten zaion bilakaera, klima epelagoak lagundu zuena.\nOrdukoak dira, Neolitoaren atekoak, orain dela 3.500-5.500 urte inguru bizi izan zire zortzi gizakirenak, aztertu dituzten genomak. Hauek Atapuerca inguruko herri guztiekin alderatuta, antzik gehien euskaldunekin dutela ondorioztatu dute.\n“Emaitza interesgarria da oso, euskaldunak beti hartu izan baitira Europan kasu bakan bezala, ez bakarrik indoeuropearrekin zerikusirik ez duen hizkuntza dutelako, baita genetikagatik ere. Orain hamar mila urte baino aurreragokoak zirela uste zen, Paleolitokoak. Eta ez dira hain aspaldikoak”; dio Juan Luis Arsuagak, Giza Eboluzioaren Museoko zuzendari zientifikoak.\nJosé Miguel Carretero, Burgos-eko Unibertsitateko irakaslearen aburuz, “euskaldunak 5.000 urte inguru eman ditu isolatuta”, eta -Eneko Iriarte lankideak du orain hitza- “agian horrexek azaltzen du espainiar eta europearrengandik horren ezaugarri kultural eta genetiko ezberdinak izatea; baita euskararen jatorri enigmatikoa ere”.\nUppsalako Unibertsitateak (Suedia) zuzendu duen nazioarteko azterketan Burgos-eko Unibertsitateak ere hartu du parte. Ikerketak El Portalón-eko aztarnategian (Atapuercako koba nagusian) aurkitutako Brontze aroko zortzi gizakiren genomak aztertu ditu. Eta ondorioak atzo argitaratu zituzten, Proceedings of the National Academy of Sciences of the USA (PNAS) aldizkarian.\nAntzinako genomen sekuentzatzeari esker europar Neolitoko mapa genetikoa osatu nahi dute ikerlariek.\nAtapuerca, El Pais, euskaldunak, euskara, giza genoma, historiaurrea\nKortxoenea Gune Askea\nEuskara hutsez, %14 baino ez\n11 pentsamendu “Lehen euskalduna, uste baino gazteagoa”-ri buruz\nk 2015-09-08 13:59\nEz gaituk ezer euskaldunok!\nEz izateagatik, ez gaituk ezta munduak uste zuen bezain zahar ere!\nEgin dik, bai, euskaldunen Herriak!\nOrain arte gutxietsiak, hemendik aurrera ezereztatuak!\nSugar 2015-09-08 14:52\nEz dut ulertzen, gorpu batzuekin konparatzen badituzte gorpu horrekin antza duten ala ez jakingo ahalko dute ez aintzinakoekin, ta ikerketa zientifiko ta fidagarriak daude DNA aztertu ta gero NFE ta EH orokorrean,hemen 15 mila urte daramaten lerro genetikoak duten leinuak aurkitu dituzte.\nIkerketa erran nahiko du gorpu hoiek gukin zerikusia dutela ez bakarrik aintzineko gorpu hoiek.\nHau dena nire ezjakintasun osotik diot.\nEuskaldun bat 2015-09-09 20:25\nAtapuercan pertsona bat aurkitu dute eta pertsona horren genomak euskaldunarenarekin du antza gehien eta pertsona hau orain dela 5000 urtekoa denez, euskaldunok 5000 urte daramagu isolatuta eta Atapuerca-ko horren ondorengoak gara. Komunikabideek ikerketak dioennguztia ez dute kontatu edo ulertzen ez dudan zerbait dago hemen. Eta zergatik ezin daiteke izan Atapuerca-ko hori euskaldunen etniako bat besterik ez izatea? Zergatik gara euskaldunak Atapuerca-ko horien ondorengoak? Beraz, pertsona horien aurretik euskal zonaldean ez zegoen inor?\nbestela 2015-09-10 17:14\nJoan den mende hasieran alemaniar naturalista bat Amazoniara iritsi omen zen ikerlanak egitera.Tesi bat frogatu nahi omen zuen:mutilazioek nerbio sistema zentrala kaltetzen dutenekoa. Zenbait esperimentu egin omen zituen hori frogatze aldera,eta hauetako bat egin ahal izateko,armiarma bat hezi omen zuen. “Zatoz” esan eta berarengana hurreratzen erakutsi omen zion armiarmari. Hau lortu zuenean,armiarmari egunero zango bat moztu eta “zatoz” esaten omen zion. Armiarma,esaneko,”zatoz” agindua entzun eta hurbildu egiten omen zitzaion. Eguna joan eta eguna etorri, zango gutxiagoz, gero eta baldarrago, gero eta traketsago,armiarmak obedituz jarraitu omen zuen halere. Halako batean,zortzigarren zangoa moztu eta “zatoz” agindu omen zion zientzialariak. Armiarma ez omen zen mugitu. “Zatoz” esan omen zion berriz ,ozenago oraingoan. Baina armiarma geldi. “Zatoz!!!” oihuka azkenik, baina alferrik, armiarmak ez baitzuen gehiago obeditzen. Orduan naturalistak apunteak egiteko erabiltzen zuen koadernoa hartu eta zera idatzi omen zuen: Zortzigarren zangoa mozterakoan armiarma gor bihurtzen da.\nbestela 2015-09-10 18:45\nAlbistea zabaldu dutenek (zientzialariak ala kazetariak, hori ez dakit), datu zientifiko sendoekin batera, hainbat premisa inplizitu darabilzkite ezkutuan, baina hauek ez dira ordea ez zientifiko eta ez sendo. “Ekialdeko lehen nekazari” kontzeptua erabiltzen dute kategoria genetiko modura. Horrek esan nahi du, asumitzen dutela nekazaritza sortu zeneko eskualdeko jendeak Europan zehar zabaldu zirela inorekin nahasi gabe eta aurretik Europan bizi ziren ehiztari-biltzaileek ez zutela nekazaritza bereganatu, ez berehala behinik behin. Gainera, nekazari kultura gailen geratu zenez ehiztari-biltzaile bizimoduaren gainetik, ondorioztatzen dute bertako ehiztari-biltzaileek nekazarien hizkuntza hartu zutela, kontrakoa ezinezkotzat jotzen dutelako. Datu batekin baino ez erantzuteagatik, Lydia Zapata zendu berriaren lan bikainetan ikus daiteke Bizkaiko Golkoan, nekazaritzarako lekurik traketsenean alegia, duela 5200 urte ekonomia mixto bat garaturik zegoela, ehiza, fruitu bilketa eta nekazaritza biltzen zituena. Beraz, zabaldu den albisteak askoz gehiago du aurreritzitik, zientziatik baino. Askoz ere argibide sinpleagoa da lortu dituzten emaitzak argitzeko zera, bertan bizi ziren euskaldunak, bertaratu berri ziren nekazari apurrekin nahastu eta haien bizimodu hobea berenganatu zutela, hizkuntzari eutsiaz halere, hedadura neolitikoa ez zelako izan ez inperialista ez eta genetikoki ugaria, honuzgero hainbat ikerketak erakutsi duenaren arabera. Beraz, hainbat datu sendo aurreritziz moldatutako ereduan sarturik lor daitekeen mordoiloaren adibide bikaina.\nHiltzenHil 2015-09-10 19:42\nTira, hortaz baztandarrak ez dira euskaldunak? 2012ko EHUko ikerketa genetiko batek honakoa zihurtatu zuen: Baztandarren leinuak europako zaharrenetarikoak direla eta 15.000 urtetara atzeratzen direla-\nk 2015-09-10 23:39\nAzken dekonstruzioraino, nonbait!\nETBn bota berri duten “Baskoniako historia” izenekoan kontatu digutenez, ez izateagatik hemengoak ere ez gara euskaldunok!\nBost axola, antza, Baztango azterketa genetikoa, Atapuercakoa eta etorriko diren guztiak.\nVI. mendeaz geroztik etorriak omen gara hona. Txapela buruan, eta konkistatzaile modura, euskara inposatzera, noski.\nBeraz, ez dolmenik, ez menhirrik, ez kromletxik, ez letxerik ez genuen egin euskaldunok!\nEz zahar, ez hemengo, eta, laster asko, ez euskaldun.\nJainko berdaderoak lagun gaitzala!\nPeru Dulantz 2015-09-11 11:03\nBaina, oraindik ez zarete enteratu? Euskaldunak ez gara existitzen, eta sekula ez gara existitu, geure burua inbentatu egin dugu espainarrak izorratzeko, abertzale separatista aluok!!\nlepaluze 2015-09-11 16:11\nEa, zorroztasun punttu baten amorez, uste dut ez dagoela soberan azpimarratzea euskaldunen -eta, ondorioz, Euskal Herriaren- jatorria, egon, hiztun talde bat bere hizkuntzari “euskera” edo antzeko izenen bat ematen hasi zen unean aurkitzen dela. Sasoi historikotan geratu zen hori? Historiaurrean? Nik behintzat ez dakit.\nBérmudez de Castrok “euskaldunen jatorri paleolitikoa zentzu gabeko leienda”-tzat jo izana soilik uler liteke alderdi genetikoaz ari baldin bada, ze, hizkuntzari dagokionez, de Castro berak, zuhurtasun zientifikoz, bi hipotesi aipatzen baititu bien posibilitatea ukatu gabe: bata, euskara Asiatik nekazariekin etorri izatea; bestea, euskara paleolitoko ehiztarien hizkuntza izatea.\nNi, egia esan, pigdinaren (hizkuntza hibridazioaren) hipotesirik inori aditu ez izanak harritzen nau pixka bat.\nAuskalo. Bitxikieria gisa, Joxe Migel Barandiaran, oker ez baldin banago, hainbat arrazoigatik, euskeraren jatorri Asiarraren aldekoa zen.\nEta, bai, puf, abertzaletasuna deslegitimatu asmoz interesgarri diren hipotesiak teoria frogatutzat saldu eta sozializatzen dituztela eta gainontzekoak minimizatzen dituztela argi dago. Gero, azkenean, agian ikusiko da zuzenak zirela hipotesi horiek, zergatik ez… baina instrumentalizazio asmoa izutzekoa da.\nPeru Dulantz 2015-09-14 09:47\nErabat ados azkeneko esaldiekin. Auskalo zein tesi edo hipotesi den egiazkoa, seguraski bat baino gehiagoren konbinazioan egongo da egia, baina frogatutako egia balitz bezala aurkeztea…, eta gainera, Ermuko Foroa gogora zekarkidan ahoskera horrekin…\nurtzi 2016-08-08 12:24\naurreko guztiagatik orain 10 eratu genuen Euskararen Jatorriaren Biltzarra, jatorriaz dagoen guztia, esanda, idatzita, grabatuta… biltzeko eta urtero kongresu moduko txiki bat egiten da 60 pertsonaz, parte hartzeko atea irekita egonda. Gero norberak, euskararen, euskaldunon eta beraren jatorriaz beraz nahi duen eritzia atera dezan.


ADARRAREN PUNTAN: HIRI BATEN MARKA\n2014(e)ko apirilakren 2(a), asteazkena\nHIRI BATEN MARKA\n“Hiri honetan beti egongo da, Bilboko portua Areatzan jarriko lukeen tipo ‘txirenerik’, baina gaur egun, etorkizuneko Bilbo irudikatzeko orduan, inguruko herriak kontuan izan behar ditugu, hiri bakar bat osatzen dugulako”.\nHoriexek Iñaki Azkunaren hitzak, Bilboko Erakustazoka berria non kokatu behar zen eztabaidatzen zenean. Bere alderdian bertan defendatzen ziren beste iritzien kontra, Azkunak, sen onak aholkatzen duen legez, Bilbo Metropolitarraren aldeko apustua egiten zuen.\nOrain pil-pilean dago berriz “Bilbao Exhibition Center” izenari buruzko polemika eta berriro ere, Barakaldoren izena aipatzearen aldeko eta kontrako argudio sendoak aurki daitezke. Hiria ongi ezagutzeko argitaratu den edozein gida-liburutan, derrigorrez agertu behar dira Bilbon bertan ez dauden zenbait ikono: Bizkaia Zubia (UNESCOk gizateriaren ondare izendatua), Bizkaiko Labe Garaiak, Superportua, Loiuko aireportua, Derioko hilerria...\nHau ez da Bilbon bakarrik gertatzen den zerbait. “Disneyland-Paris”en gaudenean, 32 kilometrora dagoen herrixka batean gaude eta London-Stansted izeneko aireportura heltzen garenean, hiriburutik 80 kilometrora aurkitzen den hiri batean lurreratzen gara.\nEra berean, Santurtzin eta inguruko herrietan “Bilbora” heldu zirelako ustean zeuden galdutako marinel askori argitu behar izan zaie, ez zela, hain zuzen ere, horrela.\nBaina azken finean ulertzekoa da. Bilbo, Paris, London... hiriak dira, bai, baina markak ere bai. Eta markak, ez gaitezen engaina, lagungarri dira oso, zerbait hobeto saltzeko orduan.\nHorren indarrean dagoen kontzeptua, oso adierazgarria da eta bizi garen garaien seinale. Nola edo hala, erosten ditugun ondasunenak bezala, horrelako markek ere badituzte beren gorabeherak. Badira marka sendoak: Coca-Cola, Mercedes, Simpsons, New York, Beatles, Phil Roth... zapuzten ezinezkoak diruditenak eta badaude beste batzuk indarra galdu dutenak: Nokia, Pepsi, Ford, Detroit, Jonas Brothers, Lucia Etxebarria... horrek ez du esan nahi hori betirako izan beharko litzatekeenik; orain dela mende bat, 1914. urtean adibidez, gutxik egingo zuketen apustu USA markaren alde, eta Athleticena, markarik finkoena zen Espainiako “foot-ball” taldeen artean.\nPolitikarien arteko lehia bihurtu da marken gaia eta ez da gutxiagorako. Horren sendotuak ez daudenak beti modaz pasatzeko arriskuan daude eta marka baten arrastoa ahuldu edo sendotu daiteke erabakien arabera. Ikusi besterik ez da nola aldatu diren mundu mailan Madril eta Bartzelona markak.\nMonopoly erraldoi batean egongo balira bezala gurean mugitzen diren markak ere gora eta beherako mugimendu iraunkor batean daude: Eroski, Caja Laboral, El Corte Inglés, Iberdrola, Vitoria-Gasteiz, San Fermin, Aste Nagusia, EITB, Zinemaldia, Eskorbuto, Mondragon, Zuberoa, Txakolina, Euskaltel, Arzak... Horietan eta beste marka askotan, balioak aldakorrak dira eta inork ez du haien indarra -edo ahulezia- betiko bermatzeko formularik.\nHirien kasuan, dudarik ez, bai handiek, bai txikiek, denek dute beren marka defendatzeko eskubidea, baina hiriak gero eta garrantzi handiagoa hartzen ari diren munduan; Azkunak gai honetan erakutsi zuen eskuzabaltasuna eredutzat hartu beharko genuke. Azken finean Juan Carlos Egilleorren hitzetan: “Barakaldo eta Londonen arteko bihotzeko nahasketa da Bilbo”.\nEgilea: nineuk ordua: 12:38\nEtiketak: adarraren puntan, barakaldo, BEC, Bilbao, Bizkaia Zubia, Iñaki Azkuna, Roberto Moso


Julen Olaizola: "Irabazteko finala izango dela iruditzen zait" - Aramaio - Goiena.eus\nJulen Olaizola: "Irabazteko finala izango dela iruditzen zait"\nJulen Iriondo 2019-11-08 13:58\nJulen Olaizola, txapelarekin, Dimako finalaren ostean.\nHirugarren denboraldiz, kanpoan dihardu pilotan. Dena den, berea da aukera bakarra –Markel Arriolabengoarekin– San Martin txapelketan aramaiorentzat txapela lortzeko.\nBihar, zapatua, dira –16:00etan–herriko txapelketako finalak, eta Aramaioko bikote bakarra izango da bertan. Amurrioko Mikel Sanzen eta Aitor Arauzoren kontra jokatuko dute Olaizolak eta Arriolabengoak.\nDimako txapelketa irabaztetik zatoz, lau eta erdian.\nBai; Ibai Cimadevilla igorreztarraren kontra jokatu nuen finala. Partidu eskasa izan zen, hutsegite asko egin genituen biok. Markagailuari dagokionez oso parekatua izan zen. Hamazazpina berdindu genuen, baina gero, 18-21 aurreratu zen bera. Galduta ikusi nuen partidua, baina azken lau tantoak egin nituen partiduko onenak. Azken tantoan huts ez egitera jokatu genuen biok, galtzeko beldurrez; azkenean, gora bota zuen berak.\nBizkaian ibiltzen zara asko; entrenatzen bertan diharduzu, eta jokatu ere, bertako klub batekin.\nIurretan partidu bat nuen, eta bertako entrenatzaileak, Urrutikoetxearen-eta entrenatzaileak, esan zidan ea nahi nuen eurekin entrenatu, eta ni pozik. Ordurako, Orozkoko klubean niharduen, eta ez zidaten arazorik jarri. Kanpora irtetea ona izan da nire garapenerako, maila igotzeko; entrenamendu lagunak nagusiagoak dira, eta maila handikoak, eta ikasten ari naiz. Igartzen dut diferentzia.\nDena dela, bihar zurea da –Markel Arriolabengoarekin batera– Aramaiorentzat txapela lortzeko baza bakarra.\nBai, eta nik uste dut irabazteko finala izango dela; guk bikote hobea egiten dugula esango nuke. Kontrarioak ere ondo ari dira, baina, gure jokoa egiten badugu, ondo irabazi dezakegu. Atzean egin behar dugu partidua, atzelaria ez da hain segurua, aurrelaria da bikoteko puntu fuertea. Ni saiatuko naiz atzera jotzen, eta Markel ere bai dominatzen.\nEta final honen ostean...\nIlusioz nago. Tolosako Migel Soroa txapelketarako deitu didate. Oso txapelketa garrantzitsua da; sorpresa izan da deitzea.\nXabi Errasti txapeldun Legution\nEl Corte Ingles sariketan, kadete mailan, 18-15 irabazi zion Xabi Errastik Iñaki Cariñanosi. 22 urtez azpikoetan, Asier del Campok 9-22 galdu zuen Aritz Otxoa de Okarizen kontra.Xabi Errastik Arabako Txapelketako lehia du etzi, Danel Herrarterekin batera. Markel Arriolabengoak ere jokatuko du. 12:00etan hasiko dira partiduak.


Moras - Wikipedia, entziklopedia askea.\nMoras Frantziako udalerri bat da, Isère departamenduan dagoena, Auvernia-Rhône-Alpeak eskualdean. 2013an 463 biztanle zituen.\nBernard BOURGIER (2014-2020)\n45° 41′ 14″ N, 5° 15′ 30″ E / 45.6872°N,5.2583°E / 45.6872; 5.2583Koordenatuak: 45° 41′ 14″ N, 5° 15′ 30″ E / 45.6872°N,5.2583°E / 45.6872; 5.2583\nSaint-Marcel-Bel-Accueil, Vénérieu, Veyssilieu, Villemoirieu, Dizimieu eta Saint-Hilaire-de-Brens\n2007an Moras udalerrian erroldatutako biztanleak 463 ziren. Familiak 170 ziren, horien artean 36 pertsona bakarrekoak ziren (8 bakarrik bizi ziren gizonak eta 28 bakarrik bizi ziren emakumeak), 43 seme-alabarik gabeko familiak ziren, 75 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 203 etxebizitza zeuden, 173 familiaren etxebizitza nagusia ziren, 14 bigarren erresidentzia ziren eta 16 hutsik zeuden. 195 etxeak ziren eta 6 apartamentuak ziren. 173 etxebizitza nagusietatik 158 bere jabearen bizilekua ziren, 12 alokairuan okupaturik zeuden eta 3 doan lagata zeuden; 8 etxek bi gela zituzten, 10 etxek hiru zituzten, 49 etxek lau zituzten eta 106 etxek bost zituzten. 137 etxek euren parking plaza propioa zuten azpian. 42 etxetan ibilgailu bat zegoen eta 126 etxetan bat baino gehiago zituzten.\nMoras udalerriko biztanleria-piramidea 2009an .\n2007an lan egiteko adina zuten pertsonak 298 ziren, horien artean 243 aktiboak ziren eta 55 inaktiboak ziren. 243 pertsona aktiboetatik 231 lanean zeuden (125 gizon eta 106 emakume) eta 13 langabezian zeuden (4 gizon eta 9 emakume). 55 pertsona inaktiboetatik 20 erretiraturik zeuden, 17 ikasten zeuden eta 18 "bestelako inaktibo" gisa sailkaturik zeuden.\n2009an Moras udalerrian 177 unitate fiskal zeuden, 486,5 pertsonek osaturik. Pertsona bakoitzeko diru-sarrera fiskalaren mediana urteko 22.105 euro zen.\n2007an zeuden 10 komertzioetatik, 1 garraiorako elementuen fabrikazioko enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 1 ibilgailuen saltze eta konpontze enpresa zen, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 2 igeltseroak ziren, 1 zurgina, 1 eraikuntza enpresa eta 1 ile apaindegia.\n2000. urtean Moras udalerrian 7 nekazaritza-ustiategi zeuden, 171 hektarea erabiltzen.\nVénérieu (2,9 km)\nVeyssilieu (3,1 km)\nSaint-Hilaire-de-Brens (3,2 km)\nChozeau (3,8 km)\nCrémieu (4,0 km)\nPanossas (4,2 km)\nVillemoirieu (4,3 km)\nDizimieu (4,6 km)\nSaint-Marcel-Bel-Accueil (4,8 km)\nTrept (5,0 km)\nAzken aldaketa 5 urtarrila 2020(e)an, 11:09(e)tan\nOrriaren azken aldaketa: 5 urtarrila 2020, 11:09.


Gernikako jira - Urdaibaikantagunea\nUrdaibaikantagunea | 2007-11-29 09:08\nJesusen tabernan izan dogu gaurko zita, 19:00etan; erlojuak aurreak hartu deuskuz, baina apurka apurka pilatu gara Urdaibai kanta taldea, eta izan dogu Erandioko ordezkaritza indartsua be. Eztarriak han berotu ondoren, Rugby tabernara.\nHasieran taberna aurrean komediatxo batzuk izan doguz, argia be ez dogu alde izan eta; baina barruan kantuan hasi garenean ha bai giroa, ingurukoak be animatu eta abotsak be ugaritu! Hurrengo ekitalditxoa San Juan Ibarra plazako tabernan.\nHandik, ipurzuloak itxita baina ahoak ondo zabalik eta kaleak alaituz Endikara eta Auzokoara.\nAzkenik Betikoak txoko ederrean afari bikaina: osagai ugariz hornitutako entsalada, Txurikok harrapatutako makoilo txuri-gorri eta gozatsu-gozatsua, miloja tarta gozo-gozoak eta kafea; bide batez soinujole Ane nekaezinari zorionak kantatuz. Eta gero gerokoak: kantuak bat amaitu orduko beste bat, salto eta dantza, txanpana, kopak, egunean berrogi zagar eta gainetikoak jaten dituen gizonaren kontuak....\nEta geroago geroagokoak, baina ni erretiratu egin nintzen eta ez dakit gehiagorik. Behar bada besteren batek konteu leike zeozer gehiago, Txikitok edo ….\nauzokoa betikoak endika erandiotarrak jesus rugby sanjuanibarra


Dylan Inglis, Alissa Intxausti eta Eider Perez asteburu honetan ETBk emitituko duen Hitzetik Hortzera saioan\nBilbo, Bizkaia. Pantaila bidezko bertso-eskola da ikusiko duguna: Aissa Intxaustik Lekeitiotik botatako bertsoei Dylan Inglisek erantzungo die Ingalaterratik. Eta ezohiko bertso-eskola honetaz gain, plazakoa ere erakutsiko dute, astero bezala, asteburu honetan, ETBk Eider Perez aurkezle bertsolaritzari eskaintzen dion Hitzetik Hortzera saioan, Bertsolari Elkartetik adierazi denez.\n22 urte dituen Dylan Inglis gazte ingelesak, urte eta erdian euskara ikasi ondoren, bertsolaritzari ekin dio, eta horixe aurkeztuko digute Hitzetik Hortzeran\nBertso-eskola guztiek dituzte berezitasunak, baina ezohikoenetako bat ezagutuko dugu Hitzetik Hortzeraklo datorren programan. Aissa Intxausti bertsolaria Lekeitioko eta Markina-Xemeingo bertso-eskoletan aritzen da kantuan; Aissak, ordea, badu bertsokide berezi bat. Hilero pantailaz bestaldetik kantatzen dio Dylan Inglisek. Ingalaterrako 22 urteko gaztea da Inglis, bost hizkuntza menperatzen dituena, eta tartean da euskara. Orain, bertsoaren hizkera ezagutzen ari da, Aissaren laguntzarekin.\nAsteburuko programan Lekeitioko portutik jardungo du Intxaustik, eta bideo dei bidez Bristoleraino mugituko da, han izango baitu bere zain Dylan Inglis. Bertsolaritzak nola eta noiz txunditu zuen kontatuko digu gazte ingelesak eta, ez hori bakarrik, bertsotan ere ikusiko dugu Inglis, Bertsolari Elkarteak eta ETBk ekoizten duten saiotik plazaratu dutenez.\nHitzetik Hortzera datorren larunbatean ikusi ahal izango da, lehenengo emisioan, 21:00etan, ETB1en; igandean goizaldeko 2:40etan ETB-Sat/Canal Vascon. Eta behin ETB1en emitituta, eskuragai egongo da noiznahi ikusteko EITB Nahieran atarian.\nBideoa Dylan Inglisekin (Argia astekaria):


Bizkaiko Kontserberetako herrialdeko hitzarmena eraberritzeko indarra eman diote LABi sektoreko langileek\n2019/01/18 :: 7:01\nHemen zaude: FEDERAZIOAK ZERBITZU PRIBATUAK Kontserberak Bizkaiko Kontserberetako herrialdeko hitzarmena eraberritzeko indarra eman diote LABi sektoreko langileek\n2014/06/18\tZerbitzu Pribatuak\t- Kontserberak\nBizkaian sektoreko enpresa guztietan LABek burutu duen sinadura bilketan, %50a baino gehiagok sinatzea lortu da. Hitzarmena eraberritu behar dela aldarri egiten du langileen gehiengoak. Patronalak blokeatzen du hitzarmena, baina aldi berean, ELA (gehiengoa du sektorean) eta CCOO eta UGTren aldetik ere, blokeo hori gainditzeko borroka planteamendurik ez dago.\nLAB mobilizatzera deitzen ari da (lanuzteak, kontzentrazioak, sinadurak...), eta indarrak biltzera maiatzaren 20an egindako proposamenaren inguruan. Proposamen gauzagarria eta mami duina duena, beste herrialdeko hitzarmen batzuetan sinatzea lortu dena.\nPatronalak mahai negoziatzailea blokeatuta daukan heinean, prest azaldu da maiatzaren 20an LABek egindako proposamena negoziatzera sindikatuon gehiengoaren oneritzia izango balu, une honetan ez duena, ELAk ez baitu berea egiten.\nELAk, une honetan gutxi gora beherako %40aren ordezkaritza duenak sektorean (azken hauteskunde sindikalen arabera), Mahai Negoziatzailean duela 7 urte zeukan ordezkaritzari eusten dio Mahaia blokeatzeko erabiliaz (Mahaia 2008an sortu zen eta une honetan mantendu egiten dira garai hartako ordezkaritzak), Hitzarmena eraberritzeko planteamendurik egin gabe. Gaur egun gehiengorik ez badauka, zergatik inposatu nahi digu bere estrategia sindikala?\nUlertezina egiten zaigun jarrera hartu du ELAk Bizkaiko Kontserba Hitzarmenean, ulertezina Bizkaian holako jarrera edukitzea eta aldi berean Araban, Ehun Merkataritzan herrialdeko hitzarmena sinatzea, LABek Kontserbetarako proposatzen duena baino mamiz askoz txarragoa. Ultraktibitate gabe sinatu du Hitzarmena, inaplikazio klasula gabe, 2013an soldata igoera gabe eta 2014rako %0,70 igoerarekin (KPIari erreferentziarik egin gabe eta erreferentzia hori desagertze bidean ipiniaz ez baita Hitzarmenean agertzen).\nHorregatik diogu ez dugula ELAren jarrera ulertzen hemen, nola ez duen onartzen planteamendu integratzaile bat indarrak batu eta patronalari aurre egin ahal izateko Hitzarmen duina lortzeko bidean; eta bitartean, beste mahai sektorial betetan, askoz Hitzarmen txarrago sinatzen duen. Ez dugu ulertzen, zergatik Araban bai eta hemen ez? Zer dauka ELAk guzti honen atzean? ELAk azaldu beharko du LABek ez baitu ulertzen!\nCCOOk bere garaian esan zuen ezer ez zuela planteatuko EAEko Auzitegi Nagusiak 2007–2011 Hitzarmenaren inguruko ebazpenaren aurretik. Zuen informaziorako, epaimahai horrek ebatzi du antzeko Hitzarmen baten inguruan Bizkaiko Metalean, eta ebazpena aurkakoa izan da, sindikatuok aurkeztutako helegitearen aurkakoa, eta ziurrenik Kontserbetan berdina gerta daiteke.\nCCOOk eta UGTek euren planteamendu argia mobilizazioen alde egiteaz gain, beste lan gehigarri bat ere badute egiteke, hots, Kontserba Hitzarmen Estataletik laugarren disposizioa desagertzeko lana egitea, hori baita Bizkaian Hitzarmen propioa edukitzea oztopatzen gaituena.\nLABek mobilizazio eta negoziazio bidean aurrera egingo du Hitzarmen sektoriala lortu ahal izateko oinarri gisa.\nUne honetan daukagun egoera azaltzeko asanblada irekietara deituko ditu sektoreko langileak epe labur batean, eta parte hartu nahi duten sindikatu guztientzat ere irekiak izango dira. LABek ez du ezer ezkutatzeko!


‘Andoaingo Ahotsak’ bideoa proiektatuko dute bihar. Noticias de Gipuzkoa\n‘Andoaingo Ahotsak’ bideoa proiektatuko dute bihar\nEuskararen Nazioarteko Egunaren harira egitarau oparoa antolatu du Udalak herriko eragileekin batera\nAndoain- Bihar ospatuko den Euskararen Nazioarteko Egunaren harira, egitarau zabala antolatu du Andoaingo Udalak, herriko hainbat eragilerekin. Ekitaldi nagusia bihar izango da, Andoaingo Ahotsak izeneko ekitaldia Basteron, 12.00etan.\nXX. mendearen hasierako hamarkadetako Andoain ezagutu eta bizi izan zuten Andoaingo 73 herritarri urteetan zehar egin zaizkien elkarrizketak jaso dira, eta elkarrizketa haien 25 minutuko laburpena jasotzen duen bideoa proiektatuko da bihar.\nGainera, elkarrizketatuei omenaldia eta aitormena egingo zaie, batzuei zuzenean eta beste askori beren familia kideen eskutik. Udalak eta Badihardugu Euskara Elkarteak elkarrekin garatutako proiektua da. Joxan Goikoetxea eta Iosune Marin musikariak, eta Olatz Prat kantariak parte hartuko dute ekitaldian.\nBiharko eguna borobiltzeko, Ez Dok Hiru obra izango da Basteron 20.00etan, Patxo Telleria eta Mikel Martinez aktoreen eta hiru musikariren eskutik.\nGaur, festaGaur ere ekitaldiak izango dira. 12.00etan festa izango da Zumea plazan, Aita Larramendi ikastolak antolatuta: txalapartariak, abeslariak, musikariak, dantzariak, talogileak eta Argitxo. Ondoren, 20.30ean, bertso afaria izango da Santa Krutz elkartean Sebastian Lizaso eta Iker Zubeldiarekin. - M.S.S.


‘Bederatzikoa’, Beethoven eta bertsolaritza elkarren eskutik, Lizaso eta Egañarekin | Culture | IRRATIA\nMAR. 18 2022 - 10:55h\n‘Bederatzikoa’, Beethoven eta bertsolaritza elkarren eskutik, Lizaso eta Egañarekin\nXabier Lizaso pianojoleak eta Andoni Egaña bertsolariak Beethovenen eta bertsolaritzaren arteko lotura egin dute 9 zenbakiaren bidez. Oriotarraren eta zarauztarraren emanaldian katigatzen dira konpositorearen pieza esanguratsuak eta bederatzi puntuko bertso ezagunak.\nAndoni Egaña eta Xabier Lizaso, elkarrekin aurrez egin zuten beste emanaldi batean. (Juan Carlos RUIZ | FOKU)\nBederatzigarren sinfonia ezaguna da. Eta bazen bederatzigarren sinfoniaren gaineko mito bat musika klasikoan: bederatzigarrena egin eta hamargarren sinfonia egiterako, musikariak hil egiten omen ziren.\nBertsolaritzan horrelako mitorik ez dagoen arren, bederatzi puntuko bertsoa bada aski mitikoa. Bertsolaritzako ia matxinada bakarra sortu zuen. 1960ko Gipuzkoako txapelketan zazpi bertsolari ziren Eibarren eta agurraren ondoren gai-jartzaileak eskatu zien bederatzi puntukoan bertso bana botatzeko Mogel zenari buruz. Uztapide eta Lasarte ziren beteranoenak eta oholtzan bertan esan zioten bederatzi puntukoa ez dela bat-batean egiteko neurria. Gai-jartzaileak atzera egin eta nahi zuten neurrian kantatzeko esan zien orduan.\n‘Bederatzikoa’ emankizunean katigatzen dira Beethovenen pieza esanguratsuak eta bederatzi puntuko bertso ezagunak. Kultur Harian, katigatze horretan sakondu asmoz, Xabier Lizaso eta Andoni Egañarekin bildu gara solasaldi patxadatsu batean eta hizketagai izan ditugu musika klasikoaren eta bertsoaren arteko zubi eta lubakiak, bitxikeriak eta emanaldiaren bueltan sortutako pasadizoak.\nXabier Lizaso Loidi (Orio, 1965) bere kasa hasi zen pianoa jotzen, etxean zuten pianoarekin jolasean. Gerora, kontserbatorioko ikasketak egin zituen Donostian eta Sevillan; horrez gain, Varsoviako musika unibertsitatean eta Londresko kolegioan ere egin zituen ikasketak. Musika didaktikoaren alorrean ibili izan da eta prestigio handia lortu du bide horretan.\nAndoni Egaña Makazaga (Zarautz, 1961) bertsolaria da, Euskal Filologiako lizentziaduna. Lau aldiz irabazi du Euskal Herriko Bertsolari Txapelketa Nagusia. Bertsolari ez ezik, ikertzaile, teorizatzaile eta idazle eta zutabegile moduan ere nabarmendu da. Ekarpen handia egin du bat-bateko bertsoa sortzeko prozesua azaltzeko eta ezagutarazteko. Era berean, bat-bateko bertsoa beste kultur adierazpide batzuekin uztartzeko egin diren esperientzia askotan parte hartu du.\nNola uztartzen dira bertsoa eta pianoa?\nDuela 8-10 urte Lizasoren lehengusu batek jarri zituen harremanetan oriotarra eta zarauztarra elkarrekin zerbait egin beharko luketela esanaz. «Egitea pentsatu genuen. Neuk musika klasikoaz gehiago ikasteko bide bat ikusi nuen, eta bertsozaleari musika klasikoa pixka bat hurbiltzeko eta musika klasiko zaleari bertsolaritza pixka bat hurbiltzeko bide bat. Natural atera zaigu harremana», adierazi du Egañak.\nHala jaio ziren ‘Bi arreba’ eta ‘Garai hura gara’ emanaldiak. Duela pare bat urte, Beethovenen jaiotzaren 250. urteurrena zela-eta enkargu bat egin zieten Getxotik, ea zerbait egin zezaketen Beethoven eta bertsoekin, eta 9 zenbakian topatu zuten heldulekua.\nEmanaldian Egañak kantatzen dituen bat-bateko gehienak oso maila altuko bederatzikoak dira. «Hor egon da eboluzio bat, 60an ezin zen bat-batean kantatu baina geroztik, 80ko txapelketan adibidez, buruz burukoan derrigorrezkoa zen bederatziko bat kantatzea», kontatu du zarauztarrak.\nHala abestu zion Amurizak txapelketa hartan ‘Euskal Herriari’ gaiari: «Erreka bazterrean ernetzen da altza/ hark bezela guk ere orriak altxa/ Euskal Herri gurea da gure mahatsa/ nahiz ta askatasunez ez dan aberatsa/ hau destino latza/ askotan garratza/ gakoa hor datza/ aldatzeko martxa/ behera muga lotuak gora esperantza (bis)».\nDerrigorra ez denean ere, txapelketan zein jaialdi arruntetan, inork eskatu gabe bederatzikoa kantatzeko gai dira orain bertsolariak.\nLizasok nabarmendu duenez, Beethoven ere «inprobisatzaile aluzinantea» zen. Gaztetan Mozart ezagutu zuen, Vienan. Haren aurrean pianoa jotzen hasi zen eta ez zuen bere arreta bereganatu. Baina halako batean Mozartek Beethoveni eskatu zion zerbait inprobisatzeko. Hiru ordu laurdenez inprobisatzen jardun zen Beethoven gaztea, eta bukatzean Mozartek esan zuen gazte haren izena kontuan izateko.\nEgañak erantsi duenez, kultura jasotzat hartzen denaren eta herrikoitzat hartzen denaren arteko mugak lausotu egiten dira momentu batzuetan. «Bertsolaritza segur aski artisau lana gehiago da artista lana baino, baina Maialen Lujanbiok ‘Altzoa’ gaia jarrita erdi-minez bota zuen bertso hura artera hurbiltzen da».\nJon Lopategik agure zahar baten arropari botatakoek ere maila ematen dute. ‘Basurara bota dituzu arropak eta hara non ikusten duzun beste gizon bat jasotzen’ jarri zioten gaia.\n«Erropa zahar hoiekin etsian nengoen/ beti jantzi ohi naiz ahal denik ondoen/ akaso bota ditut behar zen baino lehen/ baina ondorioa horra hor nabarmen/ triste nago zeren/ aitona zahar horren/ jokoa gaur zer den/ ikusi ondoren/ miseria gehiegi daukagu hemen».\nUste baino gehiago ezagutzen dugu\nMusika klasikoari dagokionez emanaldiaren momentu batean esplikatzen dute Beethovenen zati batzuk zein garrantzitsuak diren. Esaterako, edozein suspentse momentutan erabiltzen dugun ‘tzan-tzan-tzan-tzan’ hori berea da. Gargamelek pottokiak pertsegitzen ditueneko musika ere bai.\nBertsolaritza beste diziplinekin nahasten da. Horretarako ahalegina egiten du. Bertso musikatuak egiten direnean, adibidez, bertsoaren laguntzaile izaten da musika eta bertsozale gehiago joaten dira emanaldira musikazaleak baino.\nZarauztarraren ustez, emanaldi honetan, Beethovenen obrak daukan pisuarekin, desorekak kontrakoa izateko arriskua dauka. Horregatik, bertso hautatuak benetan onak izan daitezen saiatu da.\nOriotarrak antzeman du hurbiltzen zaien jendea ez dela musikan aditua. «Baina nire oso gaztetako helburu nagusietako bat beti hori izan da: musika hori ezezagunei azaltzea modu egoki batean. Nik asko ikasi dudan bezala bertso munduaz, disfrutatuz ikasten du publikoak».\nBertsolariak erantsi duenez emanaldia euskaraz izatea ere bada plus bat. «Beethoven euskaraz da guretzat. Horrek badauka balio bat. Euskaraz esplikatutako Beethoven bertsozaleari interesatzen zaio».\nBeethovenen obra ezagunenetakoa ‘Elisarentzat’ da, piano ikasle gehienek jo dute. Eta XX. mendean deskubritu zen ez dela ‘Elisarentzat’, baizik eta ‘Teresarentzat’. Letra txarra zeukan antza, eta hil eta gero topatu zioten obra hori. Halako gauzak kontatzen dituzte eta jendeak gustura hartzen ditu.\n400 kiloko pianoa hartuta herriz herri dabil Egañak eta Lizasok osatutako bikotea ‘Bederatzikoa’ emanaldiarekin. Ea zer ibili ematen dioten instrumentuari!


«Hurrengoa belodromoan» | Bizigiro | Berria\nNoiz sortua: 2019-12-15 00:30:00\nPartida bakoitzaren ondoren, sailkapena. Eta mikrofonoa sailkapeneko buruentzat, Amonarrizen eztenak jasotzeko. Bildutakoek ikasi dute mahatsak limoiak baino C bitamina gehiago duela, euskal izena daukan historiaurreko krokodilo mota bat dagoela (Musturzabalsuchus)...\nLau partidaren ostean, hamar lagun sailkatu dira oholtza gaineko azken partidara. Eneko Agirrezabal segurarrak irabazi du. Azken saioaren aurretik ere bera izan da onena. «Zortea izan da asko» esanez arindu nahi izan du emaitza. Erakutsi du Egunean Behinen korrika egiten bezain ondo moldatzen dela —2.14.36ko marka egin berri du Valentziako maratoian, 1.02.18koa Behobia-Donostian—.\nIrailean hasi zen jokatzen, lehengusu batek gomendatuta. «Lehen astean hirugarren bukatu nuen, baina hurrengo asteak ez ziren hain onak izan». Euskal kulturari buruzko galderak kostatzen zaizkio gehien; geografiakoetan, berriz, ondo moldatzen da. Egunean Behineko jokalari askok bezala, hainbat taldetan parte hartzen du: herriko batean, unibertsitateko lagunenean, kuadrillakoan eta lanekoan.\nLeire Alberdi eibartarra ere sartu da hamar onenen finalean. Finalean ez du nahi bezain emaitza ona lortu, ordea: «Oso urduri nengoen, eta ez dut denborarik hartu galderak behar bezala irakurtzeko. Askotan lehen erantzuna zapaldu dut, bat zapaltzearren, eta emaitza halakoa izan da; hamarretik lau asmatu ditut».\nEgunean Behinen erakargarritasuna nabarmendu du, arrakastak zerbait esan nahi duela: «Euskararekin ondo pasatzeko aukerak ere badauzkagu».\nJaurlaritzak agiri bat prestatu du lanera joan behar dutenentzat\nEspainiako Gobernuak atzo onartutako dekretua indarrean da, eta funtsezkoak ez diren jardueretan aritzen diren langileek etxean geratu beharko dute gaurtik aurrera. Urkullu ez dator bat neurri horrekin, ezta patronala ere. Txibitek, Europara begira, Sanchez babestu du, eta onartu du egoera «oso konplexua» dela, baina hobe litzatekeela jarduera ekonomikoa ez geratzea eta erabaki hori malgutzea.\nTxibitek ez zuen nahi dena gelditzea\nAutonomia erkidegoek funtsezko jarduerak zer diren zehazteko aukera eskatu diote Pedro Sanchezi, eta dekretua ezartzeko epea malgutasunez ezartzeko aukera.


Itsasaldi musikala: Asturiasera goaz | Behotsik\nEsan genizuen denboraldi amaiera ez zela makala izango, eta hori ikus dezazuen, berri polit batekin gatoz. Asteburu honetan, Asturiasera bidaiatu eta Llanesen kontzertua emango dugu gure itsasaldi musikal honetan.\nOrkestrak dituen ia zortzi urte hauetan, behin baino ez gara Euskal Herritik kanpora irten. Hori 2017an gertatu zen, La Flauta Mágica. Tu Primera Ópera ikuskizunarekin eta JOECOM orkestrako gure lagunekin batera Madridera joan ginenean. Denboraldi potente honen ondoren, eta egin dugun lan gogorra ospatzeko, antzeko zerbait egin nahi genuen kurtsoa amaitzeko, eta hainbat aukera aztertu ondoren, azkenean, Asturiasera joatea erabaki genuen, Llanesera hain zuzen ere.\nLlanes Asturiaseko ipar-ekialdean dagoen udalerria edo conceyua da, Kantabriatik gertu. Herriak duen ondare artistikoaren artean, Llaneseko Kasinoa nabarmentzen da, eta bertan emango dugu kontzertua larunbatean bertan, uztailak 6, arratsaldeko 7etan. Kontzertua itsalsaldi musikala izango da, Asturias eta Euskal Herria lotzen dituen itsasoan zehar, eta Arriaga edo Mozart bezalako konpositoreen obrak interpretatuko ditugu.\nBaina oraingo honetan, ez da dena lana izango. Larunbatean emango dugun kontzertua prestatzeko lan egiteaz gain, aisialdirako ere denbora izango dugu, orkestra honetan hain garrantzitsua den familia edo lagun izaera hori sendotzeko. Horregatik, bertako inguru ederrak ezagutzeaz gain, zenbait ekintza egingo ditugu, baita surfa praktikatu ere. Ziur une atseginak igaroko ditugula.\nBeraz, nahiz eta etxetik urrun egongo garen, animatzen bazarete, gonbidatuak zaudete larunbateko kontzertura, itsasaldi musikal honetaz gozatzera.